hotchpotch/miracl-hf-unified huggingface dataset:
విక్రమ్‌ సారాభాయ్ అంతరిక్ష కేంద్రం
విఎస్‌ఎస్‌సి రోహిణి సౌండింగు రాకెట్లు అనే పేరుతో సౌండింగు రాకెట్ కుటుంబాన్ని అభివృద్ధి చేసింది.  వీటితో అనేక శాస్త్ర సాంకేతిక ప్రయోగాలు చేసారు. ప్రస్తుతం ఆపరేషనులో ఉన్న రోహిణి రాకెట్లు RH-200, RH-300, RH-560 మొదలైనవి. వీటి సాయంతో 500 కి.మీ. ఎత్తువరకు వాతావరణంపై పరిశోధనలు చేస్తారు.
తుంబా ఈక్వటోరియల్ కేంద్రాన్ని 1968 ఫిబ్రవరి 2 న ప్రధాన మంత్రి ఇందిరా గాంధీ లాంఛనంగా ఐక్యరాజ్యసమితికి అంకితం చేసారు. ఐక్యరాజ్యసమితి నుండి నేరుగా నిధులేమీ రానప్పటికీ, అమెరికా, రష్యా, ఫ్రాన్స్, జపాను, జర్మనీ, ఇంగ్లండు వంటి వివిధ దేశాలకు చెందిన అనేక మంది శాస్త్రవేత్తలు తమ రాకెట్ పరిశోధనల కోసం ఈ కేంద్రాన్ని వినియోగిస్తూనే ఉన్నారు. సోవియట్ యూనియన్‌కు చెందిన M-100 అనే సౌండింగు రాకెట్‌ను 1970, 1993 మధ్య 1161 సార్లు ప్రయోగించారు.
1980 ల్లో ఎస్‌ఎల్‌వి-3 అభివృద్ధిలో విఎస్‌ఎస్‌సిది ప్రధాన పాత్ర. దీని తరువాత, 1980 ల చివర్లో సంవర్ధిత ఉపగ్రహ వాహక నౌక (ఏఎస్సెల్వీ), అభివృద్ధి జరిగింది. భూనిమ్న కక్ష్యల్లోకి 150 కిలోల ఉపగ్రహాలను ప్రవేశపెట్టడం దీని లక్ష్యం. 1990 ల్లో పిఎస్‌ఎల్‌వి అభివృద్ధిలో కూడా విఎస్‌ఎస్‌సి పాలుపంచుకుంది.
తుంబా, వేళి ల్లో ఉన్న ప్రధాన కేంద్రాలతో పాటు, విఎస్‌ఎస్‌సి కి వళియమాలలో ఇంటెగ్రేషన్, చెకౌట్ కేంద్రాలు కూడా ఉన్నాయి. రీఇన్‌ఫోర్స్‌డ్ ప్లాస్టిక్, కాంపోసైట్ల అభివృద్ధి కోసం తిరువనంతపురం లోని వట్టియూర్కావులో వసతు లున్నాయి. ఘన ఇంధన మోటార్ల కోసం వాడే అమ్మోనియం పెర్క్లోరేట్ను అలువాలో తయారుచేస్తారు.  స్పేస్ ఫిజిక్స్ లాబొరేటరీ కూడా విఎస్‌ఎస్‌సిలో ఉంది. విఎస్‌ఎస్‌సిలో 4500 మంది ఉద్యోగులు పనిచేస్తున్నారు. వారిలో ఎక్కువ మంది కీలకమైన శాస్త్ర విభాగాల్లో నిపుణులే.
గత నాలుగు దశాబ్దాలుగా వాహకనౌకల సంకేతికతలో విఎస్‌ఎస్‌సి  అగ్రగామి సంస్థగా అవిర్భవించింది. విఎస్‌ఎస్‌సి కార్యక్రమాల్లో ముఖ్యమైనవి: పిఎస్‌ఎల్‌విMajor programmes of VSSC include the పిఎస్‌ఎల్‌వి, జిఎస్‌ఎల్‌వి, రోహిణి సౌండింగు రాకెట్లు, స్పేస్ క్యాప్స్యూల్ రికవరీ ప్రయోగం, పునర్వినియోగ వాహక నౌకలు, ఎయిర్ బ్రీతింగ్ ప్రొపల్షన్.
విఎస్‌ఎస్‌సి  ప్రస్తుతం జిఎస్‌ఎల్‌వి మార్క్ 3, పునర్వినియోగ వాహనం సాంకేతికత ప్రదర్శకంల అభివృద్ధిలో నిమగ్నమై ఉంది.
2007 జనవరిలో స్పేస్ క్యాప్స్యూల్ రికవరీ ఎక్స్‌పెరిమెంట్ మాడ్యూల్ (SRE-1) 10 రోజులు అంతరిక్షంలో గడిపిన తరువాత భూమికి తీసుకువచ్చారు. విఎస్‌ఎస్‌సి అభివృద్ధి చేసిన అనేక సాంకేతికతలను ఈ ప్రయోగంలో వాడారు. రీఎంట్రీ సమయంలో ఉత్పత్తయ్యే విపరీతమైన ఉష్ణం నుండి వాహనాన్ని కాపాడే ఉష్ణ కవచ వ్యవస్థ వీటిలో ఒకటి. చంద్రయాన్-1 ప్రయోగంలో విఎస్‌ఎస్‌సి కీలకపాత్ర పోషించింది. ఘన ఇంధనాలను తయారుచెయ్యడం విఎస్‌ఎస్‌సి కార్యక్రమాల్లో ఒకటి. నేవిగేషన్ వ్యవస్థల అభివృద్ధి కోసం ఇస్రో ఇనర్షియల్ సిస్టమ్స్ యూనిట్‌ను వట్టియూర్కావులో నెలకొల్పారు. విఎస్‌ఎస్‌సి పునర్వినియోగ వాహనాల రూపకల్పనలో కూడా పాలుపంచుకుంటోంది.
విఎస్‌ఎస్‌సి అంతరిక్ష విజ్ఞానాన్ని జనజీవనంలో వినియోగించే దిశలో పనిచేస్తోంది. గ్రామాల్లోను, టెలిమెడిసిన్, టెలి ఎడ్యుకేషన్, విపత్తు సంసిద్ధత, డైరెక్ట్ టు హోమ్‌ టీవీ ప్రసారాల వంటి అంశాల్లో విఎస్‌ఎస్‌సి కృషి చేస్తోంది.
సింధు లోయ నాగరికతకు చెందిన స్థలాల జాబితా
ఇది సింధు లోయ నాగరికతకు చెందిన కనుగోళ్ళ జాబితా
జ్ఞానశ్రీమిత్ర
జ్ఞానశ్రీమిత్ర క్రీ.శ. 10, 11 శతాబ్దాలకు చెందిన ప్రసిద్ధ భారతీయ బౌద్ధ తత్వవేత్త మరియు తార్కికుడు. దిజ్ఞాగ-ధర్మకీర్తి లచే నెలకొల్పబడిన జ్ఞానమీమాంస (ప్రమాణం) సంప్రదాయానికి చెందిన తర్కవేత్త. ఇతను విక్రమశిల బౌద్ధ విశ్వవిద్యాలయానికి ద్వారపండితుడు, ఆచార్యుడు. రత్నకీర్తికి గురువు. క్రీ.శ. (975-1025) మధ్య కాలంలో జీవించిన జ్ఞానశ్రీమిత్ర తన కాలంలో బౌద్ధ వర్గాలనుండే కాక హిందూ, జైన మత వర్గాల నుండి కూడా ప్రముఖ తాత్వికుడుగా గుర్తింపు పొందాడు.
జ్ఞానశ్రీమిత్ర జ్ఞానమీమాంస (epistemology) సాధనాల (ప్రమాణం) పై ప్రత్యేక కృషి చేసాడు. అందులోను దిజ్ఞాగునిచే వివరించబడిన అపోహ (exclusion) సిద్ధాంతం గురించి, అది తత్వశాస్త్రానికి ఏ విధంగా సంబందిస్తుందన్న విషయాలపై దృష్టి సారించాడు. 
తన 'అపోహప్రకరణ' ("Monograph on Exclusion") గ్రంథంలో అపోహ సిద్ధాంతానికి జ్ఞానమీమాంసకు మధ్య గల సంబందాన్ని విశిదీకరించడంతో పాటు బౌద్ధ న్యాయంపై హిందూ న్యాయ విమర్శకుల దాడిని తిప్పికొడుతూ తన సిద్ధాంతాన్ని సమర్ధించుకొన్నాడు. 
అదేవిధంగా జ్ఞానశ్రీమిత్ర యోగాచార సిద్ధాంతాన్ని సమర్ధించాడు. అతని దృష్టిలో ఈ సర్వ జగత్తు విజ్ఞానం (consciousness) తోనే నిండి ఉంది. విజ్ఞానం లేదా చిత్తం ఒక్కటే సత్యం.
వ్యాప్తికారిక అనే గ్రంథంలో పొగ మరియు అగ్ని వంటి విభిన్నమైన రెండు ఆస్తిత్వాల మధ్య గల తార్కిక సంబంధాలను ఇతను విశిదీకరించాడు. ఈ అంశంలో జ్ఞానశ్రీమిత్ర వైఖిరిని రచయిత హోస్ట్ లాసిక్ (Horst Lasic) వివరిస్తూ “జ్ఞానశ్రీమిత్రకు సంబంధించినంత వరకు, విభిన్న ఆస్తిత్వాల మధ్య గల అనుమాన-నిశ్చయ సంబందం 'కార్యాకారణ సంబందం' (effect-cause relation) అయివుండాలి మరియు అటువంటి సంబంధాలను కేవలం ఒక నిర్దిష్ట క్రమలో వచ్చే ప్రత్యక్షం (perception), అనుపలబ్ది (Non apprehension) ల ద్వారానే గుర్తించడం సాధ్యమవుతుంది." అని పేర్కొంటాడు."
బౌద్ధంలోని యోగాచార సంప్రదాయంలోని 'నిరాకార' శాఖకు చెందిన 'రత్నాకర శాంతి' ఇతని ప్రత్యర్థి. ఈ 'నిరాకార' శాఖను ఖండిస్తూ, జ్ఞానశ్రీమిత్ర యోగాచార సంప్రదాయంలోని 'సాకార' శాఖకు ప్రధాన సమర్ధకుడిగా నిలిచాడు. అతను దేవునికి వ్యతిరేకంగా 'ఈశ్వరదూషణ' అనే గ్రంథాన్ని సైతం రచించాడు.
గుండిమెడ వేంకట సుబ్బారావు
గుండిమెడ వేంకట సుబ్బారావు (జూలై 25, 1901 - మార్చి 30, 1970) ప్రముఖ రంగస్థల నటుడు, నాటకకర్త, చిత్రకారుడు మరియు కవి. "హిందూ థియేట్రికల్ క్లబ్" కార్యదర్శిగా పనిచేశాడు.
ఈయన 1901, జూలై 25న విజయనగరం జిల్లా, గంజాం లోని ఛత్రపురం లో జన్మించాడు.
ఛత్రపతి ఉన్నత పాఠశాలలో ఉపాధ్యాయుడిగా పనిచేస్తున్న సమయంలో నాటకాలు రాసి, ప్రదర్శించేవాడు. ఈయన నాటకాలు ఎక్కువగా దేశభక్తి కి సంబంధించినవి ఉంటాయి. ఈయన నాటకాలలో ఖిల్లీ రాజ్యపతనం చాలా ప్రసిద్ధి పొందింది. దీని గురించి 1934లో కృష్ణాపత్రికలో విమర్శనా వ్యాసాలు వచ్చాయి. 1961, ఆగష్టు 20న ఛత్రపురంలో వేంకట సుబ్బారావు షష్టిపూర్తి మహోత్సవ సందర్భంగా ఆయన చిత్రించిన చిత్రపటాల ప్రదర్శన జరిగింది.సువర్ణ దుర్గము: ఇది అనువాద నవల. నాటకకర్తగా ప్రాముఖ్యత పొందిన గుండిమెడ రచించిన తొలి నవల ఇది.
ఆంగ్లవాజ్మయంలో పేరొందిన ఈస్ల్టిన్ నవలకు ఇది తెలుగు రూపం. కేవలం కథా, కథనాన్ని స్వీకరించి పాత్రలు, వాతావరణం మార్చాడు.
ఈయన 1970, మార్చి 30 న మరణించాడు.
ఆవులవారిపాలెం (గుడ్లూరు)
ఆవులపాలెం (గుడ్లూరు), ప్రకాశం జిల్లా, గుడ్లూరు మండలానికి చెందిన గ్రామము. పిన్ కోడ్ నం. 523 281., ఎస్.టి.డి.కోడ్ = 08598.
ఇది సముద్రతీర గ్రామం. ఇక్కడి సముద్రతీరం ప్రశాంతతకూ ఆహ్లాదకర వాతావరణానికీ పేరొందినది. ఇక్కడి సముద్రతీరం నిత్యం మత్స్యకారులతో సందడిగా ఉంటుంది. ఇక్కడికి వచ్చిన పర్యాటకులు మత్స్యకారుల వద్ద నేరుగా చేపలను కొనుగోలు చేయుటకు వీలుగా ఉంటుంది. ఈ గ్రామంలో సముద్రతీరానికి దగ్గరలోనే మంచినీటి బావులున్నవి. ఇవి పర్యాటకులకు ఎంతగానో ఉపయోగపడుతవి. ఇక్కడ కొద్దిపాటి వసతులు కలిగించినచో పర్యాటకులు అధికంగా విచ్చేయుటకు అవకాశం ఉన్నది. []
[1] ఈనాడు ప్రకాశం; 2017,ఆగష్టు-14; 8వపేజీ.
కర్లపాలెం (గుడ్లూరు)
ఇదే పేరుగల గ్రామం మరియు మండలం గుంటూరు జిల్లాలో ఉన్నది. చూడండి:- కర్లపాలెం
కర్లపాలెం (గుడ్లూరు), ప్రకాశం జిల్లా, గుడ్లూరు మండలానికి చెందిన గ్రామము. పిన్ కోడ్ నం. 523 281., ఎస్.టి.డి.కోడ్ = 08598.
కర్లపాలెం వద్ద విశాలమైన సముద్రతీరం ఉన్నది. ఇక్కడ సముద్రంలో, 20 మీటర్ల వరకు ఎటువంటి లోతు ఉండదు. పర్యాటకులు ఎలాంటి ఆటంకాలు లేకుండా సముద్రస్నానాలు చేయవచ్చునని మత్స్యకారుల కథనం. ఇక్కడి సముద్రతీరం ప్రశాంతతకూ ఆహ్లాదకర వాతావరణానికీ పేరొందినది.ఈ గ్రామం రామాయపట్నానికి రెండు కి.మీ.దూరంలో ఉన్నది. రామాయపట్నంలో వలె ఇక్కడ పడవలు ఎక్కువగా ఉండకపోవడంతో, ఇక్కడ పర్యాటకులకు వీలుగా ఉంటుంది. ఇంకొక ప్రధానమైన అనుకూల విషయం ఏమనగా, సముద్రం గ్రామానికి దగ్గరగా ఉండటంతో, ఇక్కడ వాహనాలు నేరుగా సముద్రపు అలల దగ్గరకు వెళ్ళే అవకాశం ఉండటం. ఎటువంటి రద్దీ లేకపోవడంతో తీరంలో ప్రశాంతంగా సేదదీరడానికి అనుకూలంగా ఉంటుంది. ఈ గ్రామంలో సముద్రతీరానికి దగ్గరలోనే మంచినీటి బావులున్నవి. ఇవి పర్యాటకులకు ఎంతగానో ఉపయోగపడుతవి. ఇక్కడ కొద్దిపాటి వసతులు కలిగించినచో పర్యాటకులు అధికంగా విచ్చేయుటకు అవకాశం ఉన్నది. [1]
[1] ఈనాడు ప్రకాశం; 2017,ఆగష్టు-14; 8వపేజీ.
మొండివారిపాలెం
మొండివారిపాలెం, ప్రకాశం జిల్లా, గుడ్లూరు మండలానికి చెందిన గ్రామము. పిన్ కోడ్ నం. 523 281., ఎస్.టి.డి.కోడ్ = 08598. 
ఈ గ్రామంలో సముద్రతీరానికి దగ్గరలోనే మంచినీటి బావులున్నవి. ఇవి పర్యాటకులకు ఎంతగానో ఉపయోగపడుతవి. ఇక్కడ కొద్దిపాటి వసతులు కలిగించినచో పర్యాటకులు అధికంగా విచ్చేయుటకు అవకాశం ఉన్నది. [1]
[1] ఈనాడు ప్రకాశం; 2017,ఆగష్టు-14; 8వపేజీ.
రాజా ది గ్రేట్
రాజా ది గ్రేట్ 2017 అక్టొబరు 18న విడుదలైన తెలుగు సినిమా.
ప్ర‌కాష్ రాజ్‌ ఒక నిజాయితీ గ‌ల పోలీస్ ఆఫీస‌ర్, పెద్ద గూండా దేవ‌రాజ్‌(వివాన్ బాట్నే)కు ఎదురు తిరిగి క్ర‌మంలో అత‌ని త‌మ్ముణ్ని ఎన్‌కౌంట‌ర్‌లో చంపేస్తాడు. దాంతో ప్ర‌కాష్ రాజ్ బృందాన్ని ఆ గూండా చంపేస్తాడు. ప్ర‌కాష్ రాజ్ కుమార్తె ల‌క్కీ(మెహ‌రీన్‌)ను చంపాల‌ని చూస్తాడు. ల‌క్కీ త‌ప్పించుకుని డార్జిలింగ్కు వెళ్లిపోతుంది. ల‌క్కీకి స్పెష‌ల్ సెక్యూరిటీని అరెంజ్ చేయ‌డానికి ఐజీ(సంప‌త్‌) ఆలోచిస్తాడు. ఆ క్ర‌మంలో ముగ్గురు పోలీస్ అధికారులను నియమిస్తాడు. పోలీస్ హెడ్ కానిస్టేబుల్ అనంత ల‌క్ష్మి(రాధిక‌)కు త‌న కొడుకు రాజా ది గ్రేట్‌(ర‌వితేజ‌)ని పోలీస్ అధికారి చేయాల‌ని పెద్ద కోరిక ఉంటుంది. అయితే రాజా అంధుడు కావ‌డంతో పోలీసులు ఆమెకోరిక తిర‌స్క‌రిస్తుంటారు. రాజా అంధుడైన‌ప్ప‌టికీ ప్రత్యేక శిక్షణ తీసుకోవ‌డం వ‌ల్ల చాలా చురుకుగా ఉండ‌ట‌మే కాకుండా, చూపుండేవారు కూడా చేయ‌లేని ప‌నుల‌ను చేసేస్తుంటాడు. అనంత ల‌క్ష్మి పోరు ప‌డ‌లేక ఐజీ, రాజాను ల‌క్కీని కాపాడే టీంలో భాగం చేస్తాడు. ల‌క్కీ.., డార్జిలింగ్‌లో ఉంద‌ని తెలుసుకున్న దేవ‌రాజ్ అక్క‌డి త‌న మ‌నుషుల‌ను పంపుతాడు. కానీ రాజా ఆమెను కాపాడుతాడు. అంతే కాకుండా భ‌యంతో ప‌రుగుపెట్ట‌కుండా ఫైట్ చేద్దామ‌ని ల‌క్కీకి ధైర్య‌మిస్తాడు. రాజా ఇచ్చిన ధైర్యంతో ల‌క్కీ త‌న ఊరికి వ‌స్తుంది? అప్పుడు ఆమె ఎలాంటి ప‌రిస్థితుల‌ను ఎదుర్కొంటుంది? ల‌క్కీని చంప‌డానికి దేవ‌రాజ్ ఏం చేస్తాడు? అనేది మిగిలిన కథలో భాగం.
అమలానందుడు
అమలానందుడు క్రీ.శ. 13 వ శతాబ్దానికి చెందిన దక్షిణ భారతదేశపు సంస్కృత పండితుడు. దేవగిరిని పాలించిన యాదవరాజు మహాదేవుని (1260-1271) కాలానికి చెందినవాడు. శంకరాచార్యుని అనంతరం వేదాంతాన్ని తమ రచనలతో పరిపుష్టం చేసిన వారిలో ప్రముఖుడు. ఇతను రాసిన గ్రంథాలలో 'వేదాంత కల్పతరు' ముఖ్యమైనది.
శేతశ్వతారోపనిషత్‌లో పేర్కొన యాదృచ్ఛికవాదాన్ని శంకరుడు వివరించాడు. అమలానందుడు ఈ సిద్ధాంతాన్ని వివరిస్తూ యాదృచ్ఛిక ఘటనలు (accidental effects) అనేవి అనుకోకుండా, కారణరహితంగా, కాకతాళీయంగా సంభవించవని, అవి కొన్ని నియమిత కారణాలకు లోబడే ఏ క్షణంలోనైనా సంభవిస్తాయని తెలిపాడు. ఈ ఉపనిషత్‌లోనే స్వభావం (nature) ను జగత్తుకు (world) కారణంగా చెప్పబడింది. శంకరుడు దీనిని విభిన్న పదార్ధాలలో స్వాభావిక శక్తులుగా వివరించాడు. అమలానందుడు దీనిని విపులీకరిస్తూ పదార్ధం ఉన్నంతవరకూ స్వభావం కూడా ఉంటుందని తెలిపాడు. అతని ప్రకారం పదార్ధం తన ఉనికిని కోల్పోతే స్వభావం కూడా అంతరిస్తుంది. ఇవి రెండూ ఒకదానిపై ఒకటి అనివార్యంగా ఆధారపడిన అంశాలు. ఉదాహరణకు శ్వాస అనేది జీవించి వున్న శరీరం యొక్క స్వభావం. ఈ స్వభావం (శ్వాస) అనేది పదార్ధం వున్నంతకాలం (శరీరం జీవించినంతకాలం) ఉనికిలో వుంటుంది. శరీరం మరణించినపుడు అంటే పదార్ధం ఉనికిలో లేనపుడు, శ్వాస (స్వభావం) కూడా వుండదు.
ఇతని రచనలలో భాష స్వచ్ఛంగా, భావం ఆలోచనలు రేకెత్తించేవిధంగా పదునుగా వుంటుంది.
27 డౌన్
27 డౌన్ 1973లో విడుదలైన హిందీ సినిమా. ఈ సినిమా ఉత్తమ హిందీ సినిమాగా జాతీయ చలనచిత్ర పురస్కారాన్ని పొందింది. రమేష్ బక్సీ వ్రాసిన "అఠారా సూరజ్ కే ఫౌదే" అనే హిందీ నవల ఆధారంగా ఈ సినిమా నిర్మించబడింది.సంజయ్ షిండేకు ఆ రైలు ప్రయాణం చాలా చికాగ్గా వుంది. ప్రశాంతతను అన్వేషిస్తూ బయలుదేరిన అతనికి ఆ మూడవ తరగతి కంపార్టుమెంటులోని జన సమ్మర్ధం ఆ అరుపులు అతని మనసులోని వ్యధను మరింత అధికం చేశాయి. కళ్ళు మూసుకున్నాడు. అతనికి గతం మళ్ళా ప్రత్యక్షమైంది.
"రైలు ప్రయాణానికీ సంజయ్‌కూ మొదటి నుంచీ ఒక అవినాభావ సంబంధం వుంది. అసలు అతను పుట్టడమే రైల్లో పుట్టాడు. రైల్వేటౌన్ అనబడే భుసావల్‌లో ఇంజన్ డ్రైవరుగా పనిచేస్తున్న తండ్రి అదుపాజ్ఞల్లో పెరిగాడు. పట్టాల మీద నడిచే రైలులా ఎప్పుడూ తండ్రి చెప్పే మార్గాన్నే అనుసరించడానికి అలవాటు పడిపోయాడు. రైలు ప్రమాదంలో తండ్రి అవిటివాడయ్యే సరికి అంత వరకు రైలు మీద సంజయ్‌కు ఉన్న ఆసక్తి కాస్త అంతమైపోయింది. ఐనా రైలు మాత్రం అతని జీవితంలో ముఖ్యప్రాత పోషిస్తూనే వుంది."
"తండ్రి ఛాయలకు దూరంగా బొంబాయిలోని ఒక ఆర్ట్ స్కూల్‌లో చదువుకోడానికి సంజయ్‌కు అవకాశం లభించినా అతని కోరిక పూర్తిగా నెరవేరలేదు. తనకోసం రైల్వేలో టిక్కెట్ ఎక్జామినర్ ఉద్యోగం సంపాయించి అందులో చేరమని తండ్రి ఒక ఆంక్ష విధించే సరికి ఇష్టం లేకపోయినా మళ్ళా ఆ రైలే అతనికి శరణ్యం అయింది."
"రైల్లో షాలిని అనే అమ్మాయితో పరిచయం అయ్యింది. ఇద్దరూ ఒకరికొకరు ఆకర్షితులయ్యారు. వాళ్ళ మధ్య ప్రేమ ప్రభావం బలీయమవుతున్నా సంజయ్ మనసులోని తండ్రి మాత్రం అతనిని భయకంపితుడ్ని చేయసాగాడు. షాలిని అతని బలహీనతను గ్రహించినప్పటికీ ఏమీ అనలేకపోయింది. పూనాలోని తన కుటుంబ సభ్యులకు ఒకసారి సంజయ్‌ను పరిచయం చేసేటప్పుడు అతడు అవివాహితుడని చెప్పడానికి ఆమెకు భయం వేసి తన ఆఫీసులోనే పనిచేస్తున్నాడని, పెళ్ళయిందనీ చెప్పింది. షాలిని తను ఒక్కతే ఉద్యోగం చేస్తూ కుటుంబసభ్యులందరినీ పోషించాలి. పైగా తమ వివాహానికి సంజయ్ తండ్రి అసమ్మతి తెలియజేస్తే ఆయనను ఎదిరించి సంజయ్ తనను స్వీకరిస్తాడన్న నమ్మకం ఆమెకు కలగలేదు."
"కొన్నాళ్ళకు సంజయ్ వివాహాన్ని యమున అనే అమ్మాయితో నిశ్చయించాడు సంజయ్ తండ్రి. ఆ పెళ్ళి తనకిష్టం లేదని సంజయ్ ఎంత మొత్తుకున్నా ఆయన వినలేదు. యమున పల్లెటూరి పిల్ల. కట్నంగా తనతో తీసుకొచ్చిన గేదేలూ ఆమే ఒక్కలాగే కనిపించారు సంజయ్‌కి. ఆమెతో అతని జీవితం దుర్భరమే అయింది."
"రైలుస్టేషన్‌లో ఒకసారి సంజయ్‌కి షాలిని తటస్థపడింది. అతనిలో అశాంతి చెలరేగింది. ఎక్కడైనా దూరంగా పారిపోదామన్న ఉద్దేశంతోనే ఈ రైలెక్కాడు."
అతని గతాన్ని, జ్ఞాపకం చేస్తూ, రైలు బెనారస్‌వరకూ వచ్చి ఆ స్టేషన్‌లో ఆగిపోయింది. ఆ రైలుకు అదే గమ్యస్థానం కావడంతో సంజయ్ దిగిపోక తప్పలేదు. కాశీలోని తీర్థయాత్రికులలో కలిసి ఎక్కడెక్కడో తిరిగాడు. అనుకోకుండా ఒక వేశ్య ఇంటికి తీసుకుపోబడ్డాడు. ఎక్కడికి వెళ్ళినా అతని శూన్యమే వెంటాడసాగింది. జీవితంలో అనుకున్నవేవీ సాధించలేకపోతున్న తను చిట్టచివరికి ఒక ఖాళీ రైలు పెట్టెలో చనిపోయినట్లు నిద్రలో ఓ భయంకరమైన కల కనేసరికి అతనికేదో జ్ఞానోదయమయ్యింది. 'జీవితానికి భయపడి పారిపోకూడదు. దాన్ని ధైర్యంగా ఎదిరించాలి ' అన్న దృఢ నిశ్చయానికి వచ్చి తిరిగి ఇంటి ముఖం పట్టాడు. అక్కడ తన భార్యలోనూ, ఆ ఇంటి వాతావరణంలోనూ ఏ మార్పూ కనబడలేదు. ఆతృతగా షాలినిని చూద్దామని వెళ్ళాడు. అక్కడ ఆమె నిస్సహాయంగానే కనిపించేసరికి ఆమెను కలుసుకోవడానికి కూడా వెనుకాడాడు. పట్టాలమీద నడిచే రైలు (27 డౌన్) లాగే సంజయ్ కూడా యాంత్రికంగా జీవితాన్ని కొనసాగించక తప్పలేదు.
శ్రీ భాష్యం విజయసారథి
శ్రీ భాష్యం విజయసారథి ( జ. మార్చి 12, 1937 ) సంస్కృత భాషా పండితుడు. ప్రతిభ, పరిశోధన, విశ్లేషణ, వ్యాఖ్యాన రీతుల్లో దేశవ్యాప్తంగా ఖ్యాతి పొందిన కవి. ఎన్నో ఉన్నతమైన రచనలు చేసి వాఖ్యానమూర్తిగా పేరొందారు. ఆయన అమర భాషలో ఆధునికుడు. ఆయనకు తెలంగాణ సంస్కృత వాచస్పతి గా పేరుంది.
ఇతను మార్చి 12, 1937 కరీంనగర్ జిల్లాలో చేగూర్తి గ్రామంలో జన్మించారు.
అమ్మ నుంచి సంస్కృత బాషా, సంగీతం నేర్చుకున్న ఆయన ప్రతి విషయాన్ని ప్రశ్నించడం మొదలు పెట్టారు. పదకొండవ ఏటనే "శారదా పంథాకిని", 16 ఏట వ "శవారి పరివేదన", 17 ఏట "మనోహరం" రచించారు. మందాకినీ కవిగా మన్నలు పొందిన ఆయన వందకు పైగా సోత్రాలు, సుప్రభాతాలు, దేశభక్తి రచనలు, అధిక్షేప కవితలు, ఆప్త లేఖలు, ఖండకావ్య పరంపర, అనువాద రచనలు, వర్ణన కావ్యాలు రచించారు. "భారత భారతి" కావ్య సంపుటిలో అరవై శ్లోకాలు రచించి అందులో దేశ స్వాతంత్ర్య సమగ్రతను పరిరక్షించడం కోసం ముందుడాలని సూచించింది ఈ కావ్యం. ఆయన అఖిల భారత స్థాయిలో ముంబై, కోల్కత్తా, నాగపూర్, ఢిల్లీ అనేక నగరాల్లో కవి సమ్మేళనాల్లో పాల్గొన్నారు. గత ముపై ఏళ్లుగా మానేరు నది నది తీరాన కరీంనగర్లో బొమ్మకల్ రోడ్లలో "యజ్ఞవరాహ క్షేత్రాన్ని" ఏర్పాటు చేసి వేదాల్లోని మౌలిక జ్ఞానాన్ని ప్రాచుర్యం లోకి తెస్తున్నారు.
స్వాజీల్యాండ్
స్వాజీల్యాండ్ (ఆంగ్లం: ) దక్షిణ ఆఫ్రికా దేశాన్ని ఆనుకొని ఉన్న ఒక చిన్న దేశం. ఈ దేశానికి ఈశాన్యాన మొజాంబిక్ ఉండగా, చుట్టూ దక్షిణ ఆఫ్రికా కలదు. 19వ శతాబ్దంలో ఈ దేశపు విస్తరణకు, ఐకమత్యానికి కృషి చేసిన అప్పటి రాజు రెండవ మ్స్వాతి పేరు వలన ఈ దేశానికి స్వాజీల్యాండ్ అని, ఈ దేశ ప్రజలకు స్వాజీలు అని పేరు వచ్చినది. ఈ దేశపు అధికారిక భాష, స్వాతి.
ఉత్తరం నుండి దక్షిణం వరకు స్వాజీల్యాండ్ 200 కి.మీ (120 మైళ్ళు) విస్తరించి ఉండగా, తూర్పు నుండి పడమర వరకు 130 కి.మీ (81 మైళ్ళు) విస్తరించి ఉన్నది. ఆఫ్రికా ఖండంలోని అతి చిన్న దేశాలలో స్వాజీల్యాండ్ కూడా ఒకటి. అయినా, దీన్ వాతావరణం, భూగోళిక పరిస్థితులు చల్లని ఎత్తైన పర్వతాల నుండి లోతట్టు వేడి ప్రదేశాలతో చాలా వైవిధ్యంగా ఉంటాయి. ఇక్కడి జనాభాలో ప్రధానంగా స్థానిక స్వాజీలు కలరు. వీరు తమ రాజ్యాన్ని 18వ శతాబ్దపు మధ్యలో, మూడవ న్గ్వానే నాయకత్వంలో స్థాపించుకొన్నారు. ప్రస్తుత సరిహద్దులు 1881 లో జరిగిన ఆఫ్రికా కోసం పెనుగులాట (Scramble for Africa) సమయంలో గీయబడినవి. రెండవ బోయర్ యుద్ధం తర్వాత 1903 నుండి 1967 వరకు స్వాజీల్యాండ్ బ్రిటీష్ ప్రొటెక్టరేటు గా కొనసాగినది. మరల స్వాజీల్యాండ్ స్వతంత్రాన్ని 6 సెప్టెంబరు 1968లో సాధించుకొన్నది.
దేవి మహాత్మ్యం
దేవి మహాత్మ్యం అమ్మవారిని ఈ సృష్టి మూలకర్త గానూ పరమోత్కృష్టమైన శక్తి స్వరూపిణి గానూ కీర్తించే హిందువుల పవిత్ర గ్రంథం. ఇది మార్కండేయ పురాణంలో ఉంది. ఇది సా.శ 400-600 మధ్యలో సంస్కృతంలో రాయబడింది. దేవి మహాత్మ్యమునే దుర్గ సప్తశతి అని కూడా వ్యవహరిస్తారు. ఇందులో పదమూడు అధ్యాయాలు, ఏడు వందల శ్లోకాలు ఉన్నాయి. దేవి భాగవత పురాణం, దేవి ఉపనిషత్తుల లాంటి శాక్తేయ ఉపనిషత్తులతో పాటు దేవి మహాత్మ్యం కూడా శాక్తేయ సాంప్రదాయంలో ముఖ్యమైన గ్రంథం.
బండారు రామారావు
బండారు రామారావు ప్రముఖ రంగస్థల నటుడు, నాటక సమాజ నిర్వాహకుడు మరియు ఉపాధ్యాయుడు.
రామారావు 1932, ఆగష్టు 12న సుబ్బయ్య, సుబ్బమ్మ దంపతులకు ప్రకాశం జిల్లా, అద్దంకిలో జన్మించాడు.
రామారావు తండ్రి సుబ్బయ్య భాగవతాలు చెప్పేవాడు. దాంతో చిన్నప్పటినుండే రామారావుకు కళలపట్ల ఆసక్తి కలిగి నాటకాలలో నటించడం ప్రారంభించాడు. 1952 వరకు దుద్దుకూరు బాలమిత్ర నాటకసమాజలు ప్రదర్శించిన నాటకాలలో నటించిన రామారావు, ఒంగోలు లో డాలు బెంజిమన్, గడ్డం రామానుజులు, యాదల రాజశేఖర్, జి.వి. శేషు, జి. ఆదయ్య వంటి ప్రముఖులతో కలిసి శ్రీ రామ నాట్యమండలిని స్థాపించాడు.
వేమూరి గగ్గయ్య, రేలంగి, ధూళిపాళ సీతారామశాస్త్రి పులిపాటి వెంకటేశ్వర్లు, షణ్ముఖి ఆంజనేయ రాజు, ఈలపాట రఘురామయ్య , బందా కనకలింగేశ్వరరావు, బుర్రా సుబ్రహ్మణ్యశాస్త్రి, అద్దంకి మాణిక్యరావు, చెంచు రామారావు, రేబాల రమణ వంటి నటులతో నటించాడు. శ్రీ కృష్ణుడు, హరిశ్చంద్ర పాత్రలు రామారావుకు విశేష ఖ్యాతిని తెచ్చిపెట్టాయి. గుంటూరు సమీపంలోని చెరుకుపల్లి లో శ్రీకృష్ణరాయబారంలోని పడకసీనుకు సంబంధించిన శ్రీకృష్ణపాత్రకు నిర్వహించిన పోటీలో బండారు రామారావుకు ప్రథమ బహుమతి లభించింది. ఈ పోటీలకు సుప్రసిద్ధ నటుడు మాధవపెద్ది వెంకట్రామయ్య న్యాయనిర్దేతగా వ్యవహరించాడు.రామారావు 1977లో మరణించాడు.
నందగిరి వెంకటరావు
నంద‌గిరి వెంక‌ట‌రావు( 1909-1985) తెలంగాణ  తొలిత‌రం తెలంగాణ క‌థ‌కుల్లో అగ్ర‌గ‌ణ్యుడు. గిరి అనే క‌లంతో అనేక క‌థ‌లు రాశారు. 1935లోనే ప్ర‌థ‌మ అఖిలాంధ్ర క‌థ‌కుల స‌మ్మేళ‌నాన్ని హైద్రాబాద్ లో నిర్వహించారు.  ఆంద్ర‌మ‌హాస‌భ నాయ‌కుడిగా, తెలంగాణ సాయుధ‌పోరాట‌కాలంలో జైలుకెళ్ళిన స్వాతంత్ర్య స‌మ‌ర‌యోధుడిగా, జ‌డ్జ్ గా, గ్రంథాల‌యోద్య‌మ‌కారునిగా, స్త్రీవిద్య ప్ర‌చార‌కుడిగా నంద‌గిరి సేవ‌లు చిరస్మ‌ర‌ణీయమైన‌వి.
ప్ర‌తిఫ‌లం, నూర్జ‌హాన్, త‌ప్పేమి?, జ‌రిగిన క‌థ‌..లాంటి క‌థ‌ల్లో హైద్రాబాద్ తెహ‌జీబ్ ను తెలియ‌జెప్పారు. ఈయ‌న రాసిన సితార, చ‌లం రాసిన ఓ పువ్వు పూసింది కంటే మిన్న‌గా ఉంద‌ని విమ‌ర్శ‌కుల అభిప్రాయం. ప‌టేలు గారి ప్ర‌తాపం పేరుతో తెలంగాణ సాయుధ‌పోరాటానికి 15 ఏళ్ళ ముందే స్పూర్తినినింపే క‌థ‌ను ర‌చించారు. ఈయ‌న ర‌చించిన ఇత‌ర క‌థ‌లు హుస్సేన్ బీ, కామాక్షి క‌థ‌లు.
నంద‌గిరి ఇందిరా దేవి ఇత‌ని భార్య‌.
రినైజెన్స్
రినైజెన్స్ (ఆంగ్లం: ) ఐరోపా చరిత్రలో 14-17వ శతాబ్దాలలో మధ్య యుగాలకు, ఆధునిక చరితకు వారధిగా నిలిచిన చిత్రకళా కాలావధి. ఇటలీ లో కళా ఉద్యమంగా సాగి తర్వాతి తరాలలో ఐరోపా ఖండం అంతటా విస్తరించినది.
శాస్త్రీయ గ్రీకు తత్త్వం నుండి రినైజెన్స్ దానికై అదే మానవతావాదం యొక్క రూపాంతరాన్ని నిర్వచించుకొన్నది. ఇదే ఈ కళ మూలస్తంభము. ఉదాహరణకు, ప్రోటాగరస్ అనే తత్త్వవేత్త మనిషే మిగతా అన్నింటికీ కొలబద్ద (Man is the measure of all things) అని చాటాడు. ఈ ఆలోచనాధోరణే కళ, నిర్మాణం, రాజకీయాలు, శాస్త్రీయ రంగం మరియు సాహిత్యం లో కనబడసాగింది. తైలవర్ణ చిత్రాలలో దృష్టి కోణాన్ని చిత్రీకరించగలగటం, కాంక్రీటు తయారీ యొక్క జ్ఙానం దీని ఫలితాలు.
కళా ఉద్యమంగా రినైజెన్స్ ల్యాటిన్ మరియు వ్యావహారిక సాహిత్యంలో నూతన ఒరవడులను సృష్టించినది. ఫ్రాన్సిస్కో ప్రెట్రార్కా వెలికి తీసిన శాస్త్రీయ మూలాల ఆధారంగా పాండిత్యము, సరళ కోణ చిత్రీకరణ వలన వాస్తవానికి దగ్గరగా ఉండే చిత్రపటాలు, నిదానంగా అయిననూ విద్యా సంస్కరణలకు విస్తారంగా ఒనగూర్చాయి. రాజకీయాలలో దౌత్యపరమైన ఆచారవ్యవహారాలను, శాస్త్రాలలో పరిశీలన ప్రేరకతార్కికం (Inductive Reasoning)ల పై ఆధారపడేలా ప్రభావితం చేశాయి. రినైజెన్స్ పలు రంగాలలో విప్లవాలను సృష్టించిననూ, సామాజిక మరియు రాజకీయ తిరుగుబాట్లకు దోహదపడినా బహుముఖప్రజ్ఙాశాలురైన లియొనార్డో డావిన్సి, మైఖెలేంజిలో వంటి వారిపై చూపిన కళాప్రభావానికే ఎక్కువ గుర్తింపుకు నోచుకొన్నది.
రినైజెన్స్ ఫ్లారెన్స్ లో 14వ శతాబ్దంలో ప్రారంభమైనది.
కబ్బన్ పార్కు
కబ్బన్ పార్కు బెంగుళూరు నగరం మధ్యలో ఉన్న ఒక ఉద్యానవనం. దీన్ని 1870లో అప్పటి మైసూరు రాష్ట్రానికి ముఖ్య ఇంజనీరుగా పనిచేస్తున్న రిచర్డ్ సాంకే ప్రారంభించాడు. మొదట్లో వంద ఎకరాల్లో ప్రారంభమైన ఈ ఉద్యానవనం తరువాత విస్తరించి ప్రస్తుతం సుమారు 300 ఎకరాలకు వ్యాపించింది. అనేక వైవిధ్యమైన వృక్ష, పుష్ప జాతులకు ఈ పార్కులో ఉన్నాయి. దీని చుట్టూ అందంగా నిర్మించిన భవనాలు, ఆవరణ లోపల ప్రముఖుల విగ్రహాలు ఉన్నాయి.
మొదట్లో ఈ పార్కును 1870 లో మైసూరు నగర కమీషనరుగా పనిచేస్తున్న "సర్ జాన్ మీడే" పేరు మీదుగా "మీడే పార్కు" అని పిలిచేవారు. తరువాత అదే పదవిలోనే అత్యధిక కాలం కమీషనరు గా పనిచేసిన మార్క్ కబ్బన్ పేరు మీదుగా కబ్బన్ పార్కు అని పేరు పెట్టారు. 1927లో మైసూరు మహరాజా చామరాజేంద్ర ఒడయార్ పాలన రజతోత్సవాల సందర్భంగా ఈ పార్కుకు "శ్రీ చామరాజేంద్ర పార్కు" అని పేరు మార్చారు. ఈ పార్కు ఈయన హయాంలోనే నెలకొల్పబడింది.
నిజం (2003 సినిమా)
నిజం 2003 లో తేజ దర్శకత్వంలో విడుదలైన సినిమా. మహేష్ బాబు, తాళ్ళూరి రామేశ్వరి, గోపిచంద్ ఇందులో ప్రధాన పాత్రధారులు. ఈ సినిమాలో నటనకు గాను మహేష్ బాబుకు ఉత్తమ నటుడిగా, తాళ్ళూరి రామేశ్వరికి ఉత్తమ సహాయనటిగా నంది పురస్కారం లభించింది.
సిద్ధా రెడ్డి (జయప్రకాష్ రెడ్డి) ఒక మాఫియా నాయకుడు. అతని కుడిభుజం దేవుడు (గోపీచంద్). దేవుడి మల్లి (రాశి) అనే అమ్మాయిని ప్రేమిస్తుంటాడు. ఆ అమ్మాయి మీద చేయి వేసినందుకు దేవుడు సిద్ధారెడ్డిని చంపేసి తానే ఆ ముఠాకు నాయకుడవుతాడు. వెంకటేశ్వర్లు (రంగనాథ్) ఒక నిజాయితీ గల ఫైర్ ఆఫీసరు. తన భార్య శాంతి (తాళ్ళూరి రామేశ్వరి), కొడుకు సీతారాం (మహేష్ బాబు) తో కలిసి ఆనందంగా జీవితం గడుపుతుంటాడు. ఒకసారి దేవుడు మార్కెట్ ను తగులబెట్టిస్తాడు. అప్పుడు వెంకటేశ్వర్లు తన సిబ్బందితో సహా వచ్చి మంటలు ఆర్పిస్తాడు. కానీ అది ఇష్టం లేని దేవుడు మంటలపై కిరోసిన్ పోసి మరింత తగులబెట్టాలనుకుంటాడు. దాంతో వెంకటేశ్వర్లు అతన్ని కొడతాడు.
వెంకటేశ్వర్లు మీద కక్షతో అతన్ని ఓ తప్పుడు కేసులో అరెస్టు చేయిస్తాడు దేవుడు. సీతారాం తన తండ్రిని ఎలాగైనా బయటకు తీసుకురావాలని చాలా మంది అధికారుల చుట్టూ తిరుగుతాడు. కానీ వాళ్ళందరూ లంచం లేనిదే పనిజరగదని చెబుతారు. దేవుడి సూచనల మేరకు ఓ సి. ఐ వెంకటేశ్వర్లును చంపించేస్తాడు. అతని భార్య శాంతి తన భర్త మరణానికి కారణమైన వారి మీద ఎలాగైనా పగ సాధించాలనుకుంటుంది. అప్పటి దాకా అమాయకుడుగా ఉన్న తన కొడుకు సీతారాంను అనేక రకాలుగా శిక్షణనిచ్చి ఒక పద్ధతి ప్రకారం వెంకటేశ్వర్లు మృతికి కారణమైన వారిని ఒక్కొక్కరిని మట్టుబెడుతూ వస్తారు. పోలీసులు ఎంత ప్రయత్నించినా ఎటువంటి ఆధారాలు దొరక్కుండా జాగ్రత్తపడతారు.
కాలిఘాట్ చిత్రకళ
కాలిఘాట్ చిత్రకళ భారతదేశం లో ఉద్భవించిన ఒక చిత్రకళా ఉద్యమం. ఇది 19వ శతాబ్దంలో కలకత్తా లోని కాళికాదేవి మందిర ప్రాంగణాలలో ఉద్భవించినది. ఈ శైలిలో చిత్రీకరించిన చిత్రపటాలను భక్తులు వారికి ఆప్తులకు బహుమతులుగా తీసుకెళ్ళటం తో వీటి ప్రత్యేకత సర్వత్రా వ్యాపించినది. కేవలం దేవతలే కాక ఈ శైలిలో అనేక ఇతర నేపథ్యాలు కూడా చిత్రీకరించబడినవి.
19వ శతాబ్దంలో బెంగాల్ లో ఒకే ఒక శైలిలో చిత్రకళ సాగేది. సాంప్రదాయిక పద్ధతులలో వస్త్రపు చుట్టలపై చిత్రీకరించబడే ఈ చిత్రపటాలకు గ్రామాలలో మంచి ప్రజాదరణ ఉండేది. వీటిపై దేవతల చిత్రపటాలను చిత్రీకరించేవారు. ఈ చిత్రాలను పట అని, వీటిని చిత్రీకరించే గ్రామస్తులను పటువ లని వ్యవహరించేవారు. పండగలకు, ఇతర ముఖ్య ఉత్సవాలకు పటువలు ఈ చిత్రాలను ప్రదర్శిస్తూ, వాటిని వివరించే గీతాలను ఆలపించేవారు. హైందవ దేవతల కథలను చిత్రపటాలు, గేయాలల రూపంలో తెలుపుతున్ననూ, వీరు ఇస్లాం మతాన్ని పాటించేవారు.
అప్పటికే రాజకీయంగా బలపడిన బ్రిటీషువారు ఇక్కడి కళ, సాహిత్యం మరియు సంగీతాలపై ఆసక్తి కనబర్చటం మొదలుపెట్టారు. ఐరోపా శైలి కళలను నేర్పటానికి ఇక్కడ కళాశాలలను నెలకొల్పారు. కలకత్తాలో 'The Calcutta School of Art' నెలకొల్పి పటువలను ఆకర్షించారు. హైందవ దేవతల చిత్రపటాలకు కాలిఘాట్ గుడి వద్ద ఎక్కువ గిరాకీ ఉండటంతో పటువలు ఆ చుట్టుప్రక్కలలోనే నివసించేవారు. మెల్లగా సరిక్రొత్త సాంకేతిక విధానాలను తెలుసుకొని ఇవి వారి ఆదాయాన్ని పెంచగలవని కనుగొన్నారు. అలా వారి కళ రూపాంతరం చెంది కాలిఘాట్ శైలి చిత్రకళ ఉద్భవించినది.
కాలిఘాట్ శైలి బెంగాలీ మూలాలకు బ్రిటీషు సాంకేతిక విలువలు అద్దిన సొబగులతో తూర్పు-పడమరల సంగమంగా విలసిల్లుతూ సర్వత్రా ప్రశంసలకు నోచుకొన్నది. కాలిఘాట్ కళాకారులు కాళిని చిత్రీకరించటానికే ఎక్కువ మక్కువ చూపిననూ దుర్గా దేవి, లక్ష్మీ దేవి, అన్నపూర్ణలను కూడా దుర్గాదేవి పూజకై చిత్రీకరించేవారు. సీత-రాములు, రాధ-కృష్ణులు, హనుమంతుడు వంటి దేవతలను కూడా చిత్రీకరించేవారు. కాలిఘాట్ చిత్రకారులకు అత్యంత ప్రీతిపాత్రమైన నేపథ్యం, చైతన్య మహాప్రభు మరియు అతని శిష్యుల చిత్రపటం. వీరు చిత్రీకరించిన కులవృత్తులు, వివిధ రకాల దుస్తులలో కనబడే మనుషులు భక్తులను అమితంగా ఆకర్షించేవి. సమకాలీన సందర్భాలను కూడా కాలిఘాట్ చిత్రకారులు నేపథ్యంగా ఎంచుకొనబడినవి. టిప్పు సుల్తాన్, ఝాన్సీ లక్ష్మీబాయి వంటి స్వాతంత్ర సమర యోధుల చిత్రపటాలను చిత్రీకరించి స్వాతంత్రోద్యమానికి తమ వంతు కృషి చేశారు.
కాలిఘాట్ శైలి చిత్రకళ చాలా సులభతరం. దైనందిన జీవితంలోని కార్యకలాపాలను ఆవిష్కరించటంలో ఈ శైలికి సాటి లేదు.
1. http://chitrolekha.com/kalighat-paintings-review/
పి.వి. రమణ
పి.వి. రమణ (ఆగష్టు 15, 1939 - జనవరి 27, 2004) ప్రముఖ నాటక రచయిత, పరిశోధకుడు, సమీక్షకుడు, న్యాయ నిర్ణేత మరియు నాటకరంగ అధ్యాపకుడు. ఆధునిక తెలుగు నాటకరంగం గురించి సాధికారికంగా, సమగ్రంగా విశ్లేషించగలిగినవారిలో ఒకరైన రమణ తెలుగు సాంఘిక నాటకం అనే అంశంపై ఉస్మానియా విశ్వవిద్యాలయం లో పరిశోధన చేసి డాక్టరేట్ పొందాడు.
రమణ 1939, ఆగష్టు 15న సికింద్రాబాద్ లో జన్మించాడు.
1953లో పల్లెపడుచు నాటకంలోని కామేశం పాత్ర ద్వారా నటుడిగా రంగ ప్రవేశం చేసిన రమణ అనేక నాటకాలలో ప్రధాన పాత్రలలో నటించాడు.
గ్రంథాలు:
వ్యాసాలు:
దాదాపు 50కిపైగా కథలు వివిధ వార, మాసపత్రికలో ప్రచురించిన పి.వి.రమణ 2004, జనవరి 27 న మరణించాడు.
మాగుంట దయాకర్
మాగుంట దయాకర్ ఒక నవలా రచయిత, చిత్రకారుడు మరియు తెలుగు చలన చిత్ర దర్శకుడు. ఇతని అసలు పేరు ఎం.వి. సుబ్బారెడ్డి. ఇతను హైదరాబాదులో “క్రియేటివ్ పెయింటింగ్ స్కూల్” అనే చిత్రలేఖన శిక్షణాలయాన్ని నడిపేవారు. రచన వ్యాసంగం పట్ల కూడా ఆసక్తి ఉన్న దయాకర్, దాదాపు 35 నవలలు కూడా రచించారు. అలాగే తను రచించిన “రెండు గుండెల చప్పుడు” నవలను తానే దర్శక, నిర్మాతగా వ్యవహరించి సినిమాగా రూపొందించారు. ప్రస్తుతం దయాకర్ హైదరాబాదులోని శ్రీనగర్ కాలనీలో నివసిస్తున్నారు.
ఆరోతేది అర్దరాత్రి
అగ్నివర్షిణి
బాస్
సెల్ నెంబరు 202
చీకట్లో చివరి క్షణం
ఈ క్షణం చాలు
ఇండియా గేటు
కనిష్క
కిల్లర్
మానవ మృగం
మరణం శరణం గచ్చామి
నగ్న నగరం
నిమిషానికి 600 సెకెండ్లు
రక్త శాసనం
రౌద్ర
షాడో సర్కిల్
టెర్రర్ టెర్రర్
ప్రైమ్ మినిస్టర్
ది వార్ ఆఫ్ అవంతి
తెల్ల చీకటి
What Am I Missing In My Painting?
If You Love Your Work, It Will Lead To Failure.
Every Day Experiences of a Struggling Artist
How To Kill Your Children’ Creative Desire?
The Character Of A Creator. Do You Have It In You?
దక్కను శైలి చిత్రకళ
దక్కను శైలి చిత్రకళ (ఆంగ్లం నైరుతి భారతదేశం లో 1347లో బహమనీ రాజ్యము ఏర్పడినప్పుడు అభివృద్ధి చెందిన ఒక సూక్ష్మ చిత్రకళ. దక్కను సుల్తానుల (బీజాపూరు, గోల్కొండ, అహ్మద్ నగర్, బీదరు) కాలం నుండి 1687 లో కుతుబ్ షాహీ వంశము అంతమయ్యే వరకు ఈ శైలి విలసిల్లినది.
ముఘల్ శైలి చిత్రకళ అభివృద్ధికి తోడ్పడిననూ, 16వ శతాబ్దం ద్వితీయార్థంలో ఈ కళ దక్కను పీఠభూములలో రూపాంతరం చెందుతూ తనకంటూ ఒక ప్రత్యేకత సంతరించుకొన్నది. తొలుత బహమనీ సామ్రాజ్యము ఆదరణ పొందిన ఈ శైలి చిత్రకళ అటు తర్వాత అహ్మద్ నగర్, బీజాపూరు, బీదరు మరియు గోల్కొండ సుల్తానులను కూడా మంత్రముగ్ధులను చేసినది.
16, 17వ శతాబ్దాలలో పలు దఫాలుగా హఠాత్పరిణామాలుగా పరిణతి చెందుతూ, చాలకాలం స్థితప్రజ్ఙంగా ఉంటూ 18, 19వ శతాబ్దాలలో ముఘల్ పాలన వరకు ఈ శైలి విలసిల్లినను, నిజాం ల నూతన పోకడలతో కనుమరుగైనది. ఇస్లామిక్, తుర్కిష్, పర్షియన్ సంప్రదాయాలను పాటించినను దక్కని శైలిని పాటించబడినది.
సవితా మహర్షి
విష్ణు సహస్రనామము ప్రకారము "సవితా" అనగా "సమస్త జగత్తును ఉత్పన్నము చేయువాడు"
ఓం సవిత్రే నమః | ॐ सवित्रे नमः | OM Savitre namaḥ
విష్ణుః సర్వస్య జగతః ప్రసవాత్ సవితేర్యతే ।
ప్రజానాన్తు ప్రసవనాత్ సవితేతి నిగద్యతే ॥
సర్వ జగత్తును ప్రసవించును కావున విష్ణువు "సవితా".
ధామకార్యం హి క్రియతే యేనాస్య జగతః సదా ।
ప్రజానాన్తు ప్రసవనాత్ సవితేతి నిగద్యసే ॥ 15 ॥
వెలుగు కావలిసిన ఈ జగత్తుయొక్క స్థితి నీచే నిర్వహింపబడుచున్నది. ప్రజల ప్రసూతికి కారణమగుటచే "సవితా" యని నీవు పిలువబడుతావు.
సవితా మహర్షి (సామవేదం సృష్టికర్త) సామవేదం నుండే సంగీతము పుట్టింది.
చరిత్రకారులు కె.యస్.సింగ్(2003:1144) ఆయన గ్రంధాలలో ఇ విధముగా వివరించారు.పురాణాల ప్రకారము సవితా మహర్షి సామవేదం సృష్టికర్త అని వేదమాత గాయత్రి సవితా మహర్షి కుమార్తే మరియు గాయత్రి దేవికి మరియొక పేరు "గాయత్రి(సవితా, సావిత్రి)" అని ఆయన వివరించినారు.
చరిత్రకారులు యల్.కె.అనంత కృష్ణ అయ్యర్ (1981:364) ఇ విధముగా రాసినారు.తమిళులు బ్రాహ్మణ వంశంలో జన్మించినారు వారి కుల వృత్తి వైద్యము అని వ్రాసినారు.
వైధిక సర్గ ప్రకారం : సవితా మహర్షి సామవేదం సృష్టి కర్త, వాయు యజుర్వేదం సృష్టికర్త అని వారిద్దరు ధన్వంతరి బ్రాహ్మణులు అని వైధిక సర్గలో విశదికరించినారు
"మహా ఉపనిషత్ ములస్తంభ గ్రంధం (1896:94)]" ప్రకారము "నారద మహముని మరియు సరస్వతి దేవి" నాలుగు వేదములలో సిద్ధహస్తులు అని మరియు వారిరువురు "ధన్వంతరికులు" అని వివరించినారు.
__ మూలస్తంభ పురాణం
ఓం భూర్భువః సువః తత్ సవితుర్వరేణ్యం భర్గో దేవస్య ధీమహి థియో యో నః ప్రచోదయాత్
భూః, భువః సువహ అనగా భూమి, ఆకాశము మరియి పాతాళము అని అర్థము. ఈ మూడు భువనములకు సవితా దేవి ప్రాణశక్తిని ప్రసాదిస్తుంది అని ఈ గాయత్రి మంత్రము చెబుతుంది. అయితే ఈ త్రిభువనములే మన త్రిపురములు అని ఇంతకు మునుపటి అధ్యాయములలో తెలుసుకునియున్నాము. త్రయంబకేశ్వరి స్థల దేవత కాగా సవితా దేవి విశ్వాంతరాళములకు దేవత. అలా ఇద్దరూ త్రిభువనములకు ప్రాణదాతలే అవుతున్నారు అని గ్రహించవలెను.
ఋగ్వేదము
 తద్ దేవస్య సవితుర్ వార్యమ్ మహద్ వృణీమహే అసురస్య ప్రచేతసః |
ఋగ్వేదము
ఆంధ్ర నాటక సమాఖ్య
ఆంధ్ర నాటక సమాఖ్య తెలుగు నాటకరంగం లోని వివిధ సమాజాలన్నింటిని ఒకచోట సమన్వయపరచాలన్న ఉద్దేశ్యంలో స్థాపితమైన సంస్థ.
ఆంధ్ర నాటక సమాఖ్య 1954 ఆగస్టులో రాజమండ్రి లో బలరాజ్సహానీ చేతులమీదుగా ప్రారంభించబడింది. 1954, ఆగస్టు 7న జరిగిన మహాసభలో ఈ నాటక సమాఖ్య ఆధ్యక్షుడిగా కొప్పరపు సుబ్బారావు, ప్రధాన కార్యదర్శిగా గరికపాటి రాజారావు ఎన్నికయ్యారు.
1956, జనవరి 28 నుంచి 30 వరకు మూడు రోజులపాటు స్థానం నరసింహారావు ప్రధానాచార్యుడిగా రామమోహన గ్రంథాలయ హాలులో నాటక తరగతులు నిర్వహించారు. ఈ తరగతులకు వివిధ నాటకసంస్థల నుంచి 115 మంది విద్యారులు హాజరవ్వగా, కూర్మా వేణు గోపాలస్వామి, ఆచార్య ఆత్రేయ, శ్రీనివాస చక్రవర్తి, భాగవతుల కుటుంబరావు, జమ్మలమడక మాధవరామశర్మ, కొప్పరపు సుబ్బారావు, గరికపాటి రాజారావు వంటివారు నాటకరంగానికి సంబంధించిన వివిధ విషయాలు బోధించారు. ఈ తరగతులకు ప్రతిరాత్రీ రూపశిల్పి కుమార్ ఆహార్యం మీద తరగతులు నిర్వహించాడు. కుమార్ బోధనకు శాశ్వత రూపమివ్వడానికి 'ఆహార్యం' అనే పేరుతో చిన్న పుస్తకం ప్రచురించింది.
1978, జనవరి 17 నుంచి 22 వరకు ఆరు రోజులపాటు రాజమండ్రిలోని వీరేశలింగం హైస్కూలులో మరోసారి నాటక శిక్షణ తరగతులు నిర్వహించింది. ఇందులో కె.వి. గోపాలస్వామి, శ్రీనివాస చక్రవర్తి, వి. కుమార్, వి. రోహిణి, నండూరి రామకృష్ణమాచార్యులు, దివాకర్ల వేంకటావధాని, పోణంగి శ్రీరామ అప్పారావు, కొర్రపాటి గంగాధరరావు, గరికపాటి రాజారావు, చాగంటి సన్యాసిరాజు, గిడుగు సీతాపతి లు ఈ శిక్షణా తరగతులు నిర్వహించారు. కొప్పరపు సుబ్బారావు, గరికపాటి రాజారావుai గతించడంతో ఈ సమాఖ్య అంతరించింది.
హరి శివకుమార్
హరి శివకుమార్ ప్రఖ్యాత తెలుగు సాహిత్యకారుడు మరియు చరిత్రకారుడు.
19-04-1942లో జన్మించిన శివకుమార్ డిగ్రీ వరకు వరంగల్లో చదివి పిజి తెలుగు హైదరాబాద్ లో చేశారు. ఉస్మానియా విశ్వవిద్యాలయం నుంచి కేతన రచనలపై పరిశోధనకు పిహెచ్డి పట్టా అందుకున్న శివకుమార్ కాకతీయ విశ్వవిద్యాలయంలో తెలుగు అధ్యాపకుడుగా పనిచేశారు. తెలుగు శాఖాధిపతిగా, బోర్డ్ ఆఫ్ స్టడీస్ చైర్మన్ గా పలు బాధ్యతలు నిర్వర్తించారు. హరి శివకుమార్ వద్ద 13 మంది ఎంఫిల్, 7 గురు పిహెచ్డి చేసారు. 
వీరి తండ్రి హరిరాధాకృష్ణమూర్తి, భద్రకాళి దేవాలయ పునరుద్ధరణలో కీలక భూమిక పోషించారు. చిన్ననాటి నుంచే భద్రకాళి అమ్మవారిపై భక్తితో పాటు వరంగల్ చరిత్రపై ఆసక్తి కలిగిన శివకుమార్ ఆ తర్వాత కాకతీయులకు సంబంధిన మరుగున పడిన చరిత్రను వెలుగులోకి తెచ్చారు. 
వేయిస్తంభాల దేవాలయం, రామప్ప ఆలయాల శతాబ్ది ఉత్సవాల ప్రాధాన్యాన్ని ప్రపంచానికి తెలియచేసిన మహోన్నత చరిత్ర శోధకులు ఆయన. గద్వాల సంస్థానము- సాహిత్యసేవ, వ్యాసలహరి వంటి గ్రంథాలు ఆయనలోని సాహిత్యకోణాన్ని ఆవిష్కరిస్తే, కాకతీయ వైభవం, వేయిస్తంభాల దేవాలయం చరిత్ర, శ్రీ భద్రకాళి దేవాలయం చరిత్ర, శ్రీ కాశీవిశ్వేశ్వర రంగనాథుల ఆలయాలు వంటివి ఆయనలోని చరిత్రకారుడిని ఆవిష్కరించాయి. ఆయనలోని సాహిత్యకారుడు మంత్ర శాస్త్ర అర్థ విశ్లేషకుడు కూడా. మహామృత్యుంజయ పాశుపత తంత్రం, శ్రీ దుర్గా తంత్రమ్, శ్రీ సర్పతంత్రం వంటి మంత్ర శాస్త్ర గ్రంథాలు ఇందుకు నిదర్శనం. శివకుమార్ అనువాదకులు కూడా. కంచి పరమాచార్య భారతీతీర్థుల వారి ప్రబోధాత్మక సంభాషణలను ఆంగ్లం‌నుంచి తెలుగులోకి అనువాదం, మహాత్మా త్రైలింగ స్వామి జీవితము- ఉపదేశమ్ అనే గ్రంథాన్ని హిందీ నుంచి తెలుగులోకి అనువదించారు. సద్గురు కందుకూరి శివానందమూర్తికి శిష్యుడుగా ఆయనతో కలిసి చారిత్రక చర్చలు చేస్తూ భారతీయ చరిత్ర పై సునిశిత విశ్లేషణ చేసేవారు. వరంగల్ అసలు చరిత్ర భావి తరాలకు తెలియాలన్న సంకల్పంతో 2016 లో ‘ఓరుగల్లు అసలు చరిత్ర’ అనే పుస్తకం వ్రాశారు.
2013లో తెలుగు విశ్వవిద్యాలయ కీర్తి పురస్కారాన్ని అందుకున్న హరిశివకుమార్ ఎన్నో సన్మానాలు, సత్కారాలు పొందారు .
కొంతకాలం అనారోగ్యంతో బాధపడి 2017 ఆగస్టు 5న వరంగల్‌లోని స్వగృహంలో కన్నుమూశారు.
http://www.faastupdate.com/Article/818/Prof-Hari-shiva-kumar-passed-away-at-warangal-district
కంపెనీ శైలి చిత్రకళ
కంపెనీ శైలి చిత్రకళ (ఆంగ్లం: , హిందీ: कंपनी कलम्) భారతీయ చిత్రకారుచే చిత్రించబడ్డ భారతీయ-ఐరోపా శైలులు సమ్మిళితమై ఉన్న చిత్రపటాలు. 18 మరియు 19వ శతాబ్దాలలో వీటి చిత్రకారులు బ్రిటీషు ఈస్ట్ ఇండియా కంపెనీ లోని ఐరోపాకు చెందిన కళాపోషకుల కొరకు వీటిని చిత్రీకరించేవారు. సాంప్రదాయిక రాజపుట్ శైలి చిత్రకళ మరియు ముఘల్ శైలి చిత్రకళలకు పాశ్చాత్య అంశాలైన దృష్టికోణం, పరిమాణము మరియు మాంద్యములను మేళవించటంతో ఈ శైలి ఉద్భవించినది. వీటిలో చాలావరకు సూక్ష్మ చిత్రకళలే అయిననూ చారిత్రక చిత్రాలు, మొక్కలు మరియు పక్షులు మాత్రం వాస్తవిక పరిమాణాలలో చిత్రీకరించబడేవి.
బ్రిటీషు వారి ముఖ్య నివాస స్థానాలైన కలకత్తా, మద్రాసు, ఢిల్లీ, లక్నో, పాట్నా మరియు తంజావూరు లోని మరాఠా సభలు ఈ శైలి చిత్రకళకు అభివృద్ధి కేంద్రాలయ్యాయి. రూపచిత్రాలు, ప్రకృతి దృశ్యాలు, స్థానిక ప్రజల/నృత్యకారుల/పండుగల సన్నివేశాలు చిత్రించే అంశాలుగా ఎంచుకొనబడేవి. వివిధ కులాల ప్రజలు, ప్రత్యేకించి వారి వస్త్రధారణలో సున్నిత భేధాలు చిత్రీకరించబడ్డాయి. ఇవే ఇప్పటి చరిత్రకారులకు సామ్రాజ్యవాద మనస్తత్త్వాన్ని విశ్లేషించటానికి ఉపయోగపడుతున్నాయి. జంతు/వృక్షశాస్త్రపు అంశాలు, శృంగార భంగిమలు తెల్లదొరల ఆదేశానుసారం చిత్రించబడేవి. ముందువైపు నుండి చిత్రీకరించబడే నిర్మాణ అంశాలకు జనాదరణ ఉండేది. భారతదేశాన్ని సందర్శించటానికి వచ్చే ఐరోపా కళాకారులు (రొమాంటిక్ శైలి లో) చిత్రీకరించినట్లు కాక వీటిని నిర్మాణ కోణం నుండి చిత్రీకరించటం జరిగేది. సాంకేతికతలలో భేధాలున్ననూ చాలా మటుకు చిత్రాలు ఆకృతి యొక్క పారదర్శకత, మృదుత్వ లక్షణాలు, వెడల్పాటి హస్తఘతాలకు అనువుగా ఉండే నీటి వర్ణ చిత్రాలే ఉండేవి.
సాధారణంగా చిత్రపటాలు కాగితం పైనున్ననూ, అరుదుగా (ప్రత్యేకించి ఢిల్లీలో) ఏనుగుదంతాలపై కూడా చిత్రపటాలు వేసేవారు.
ఛాయాచిత్రకళ ఈ శైలికి చావుదెబ్బ కొట్టినది. 19వ శతాబ్దపు ద్వితీయార్థంలో ఇతర శైలులకు పోటిగా నిలిచేందుకు పాశ్చాత్య శైలులు ప్రస్ఫుటంగా కనబడేలా ఆధునిక శైలులు అభివృద్ధి చేయబడ్డాయి.
కందుకూరి అంబికా వరప్రసాదరావు
కందుకూరి అంబికా వరప్రసాదరావు రంగస్థల నటుడు, నాటక సమాజ నిర్వాహకుడు మరియు న్యాయవాది.
అంబికా వరప్రసాదరావు 1884లో ఏలూరు లో జన్మించాడు
ధార్వాడ కంపెనీ నాటక ప్రదర్శనలు చూసిన వరప్రసాదరావు ధాత్రీ సభ అనే పేరుతో ఒక నాటక సంస్థను ప్రారంభించి హిందీ, తెలుగు నాటకాలు ప్రదర్శించాడు. కొంతకాలం తరువాత ముంజులూరి కృష్ణారావు తో కలిసి ది గ్రేట్ఇండియన్ థియేటర్ అనే నాటకసమాజం స్థాపించి, ఆ సంస్థలో తాను కూడా పాత్రలు ధరించాడు. నాటక సమాజాన్ని కట్టుదిట్టంగా నడిపాడు. వేదం వేంకటరాయ శాస్త్రి రచించిన ప్రతాపరుద్రీయం నాటక ప్రదర్శనకు వీరి సమాజానికి మంచి పేరు తెచ్చింది. ప్రతాపరుద్రీయం లో పేరిగాని పాత్రలో నటించి, అచ్చంగా తెలంగాణా రజకుడనిపించేలా తన ప్రతిభను ప్రదర్శించాడు.60 సంవత్సరాలకు పైగా నాటకరంగానికి సేవలందించిన వరప్రసాదరావు 1964, సెప్టెంబరు 20న మరణించాడు.
గాయత్రి (మలయాళ సినిమా)
గాయత్రి 1973వ సంవత్సరానికిగాను మలయాళ భాషలో ఉత్తమ ప్రాంతీయ చిత్రంగా 21వ జాతీయ చలనచిత్ర పురస్కారాలలో ఎంపికైన సినిమా.సహస్రామ శాస్త్రి గారిది వైదిక సాంప్రదాయాలను తు.చ.తప్పకుండా అనుసరిస్తూ వస్తున్న కుటుంబం. చాలీచాలని సంపాదనతో కుటుంబాన్ని నిర్వహించడం చాలా కష్టంగా వున్నా, తమ ఆచార వ్యవహారాలలో మాత్రం ఎటువంటి లోటుపాట్లు రాకూడదని ఆయన, ఆయన కొడుకు శంకరశాస్త్రి భావిస్తూ ఉంటారు.
ఆ గ్రామంలోని చిన్న చిన్న దేవాలయాలలో అర్చనలు, ఆరాధను వంటివి ఏమైనా సహస్రామశాస్త్రి గారి చేత చేయించడం, శంకరశాస్త్రి తర్పణాలు చేయించడం జరిగితేనే వాళ్ళింట్లో వంట కార్యక్రమం ఉంటుంది. లేనప్పుడు ఆ రోజు గడవడం అన్నది వాళ్ళకు ఒక సమస్యే అవుతుంది. ఐనా సహస్రామశాస్త్రి గారికి తమ ఆర్థిక పరిస్థితిపై ఎటువంటి చింతాలేదు. చివరి వరకు తమ బ్రాహ్మణ సంప్రదాయాలను కాపాడుకుంటూ రావడమే ఆయన జీవితాశయం.
శంకరశాస్త్రి కొడుకు రాజామణి, కూతురు కనకం మారుతున్న యువతరానికి ప్రతినిధులు. జీవితాలకు ప్రయోజనదాయకం కాని ఈ సనాతన సంప్రదాయాల పట్ల రాజామణికి నమ్మకం లేదు. అందువల్లనే అతను తన తండ్రి, తాతగారి పద్ధతులను అనుసరించడం లేదు. మనుషుల మధ్య భేదాలను సృష్టించే ఈ కులాలు, మతాలు ఇవన్నీ కొందరు స్వార్థపరులల్లిన కుట్రలని అతని నమ్మకం. రాజామని చెల్లెలు కనకానికి కూడా ఇవే అభిప్రాయాలున్నాయి.
ఆమె 'అప్పు ' ను ప్రేమించింది. బట్టలుతకడం అప్పు వృత్తి. అప్పుకు కనకమంటే ప్రాణం. ఆ ప్రేమికులిద్దరూ తమ జీవితాల్లోని వసంతోదయం కోసం ఎదురు చూడసాగారు. వాళ్ళిద్దరూ ఒకరినొకరు ప్రేమించుక్కుంటున్న వార్త తెలిసేసరికి సహస్రామశాస్త్రి, శంకరశాస్త్రి కనకం మీద పిడుగులా విరుచుకు పడ్డారు. "ఒక బ్రాహ్మణ కన్య చాకలివాడ్ని ప్రేమించడమా?" అని గర్జించారు.
ఆచారమనే ఆ అగ్నిపర్వతాల జ్వాలాకీలికలను కనకం కన్నీళ్ళు చల్లార్చలేక పోయాయి. కనకం ఎంత మొత్తుకున్నా వినకుండా ఒక వయసుమళ్ళిన బ్రాహ్మణుడితో ఆమె వివాహం జరిపించడానికి సహస్రామశాస్త్రిగారు అన్ని ఏర్పాట్లు చేయసాగారు. ఫలితంగా కనకం ఆ రోజు రాత్రే తన ప్రేమికుడు అప్పుతో కలిసి వూరు విడిచి వెళ్ళిపోయింది. ఆనాటి నుంచి 'లేచిపోయిన దాని కుటుంబం' అంటూ ఊళ్ళో వాళ్ళు సహస్రామశాస్త్రి కుటుంబాన్ని హేళన చేయసాగారు. ఇంతకాలంగా వాళ్ళకు ఎటువంటి సహాయం చేయడానికీ ముందుకురాని ఇతర బ్రాహ్మణ కులస్తులు ఈ సంఘటనతో ఒక్కసారిగా వాళ్ళను 'చెడిపోయిన వాళ్ళు'గా, 'అంటరాని వాళ్ళు'గా పేర్కొంటూ తమ కులం నుంచి 'వెలి' వేసినట్లుగా ప్రకటించారు.
సహస్రామశాస్త్రి గారు ఈ అవమానాన్ని భరించలేక మనోవ్యాధితో ఒక రోజు కన్నుమూశారు. పాపం శంకరశాస్త్రికి ఇప్పుడు మరో సమస్య ఎదురైంది. తమ కులంలోంచి వెలివేసిన బ్రాహ్మణులు అందరూ సహస్రామశాస్త్రి శవాన్ని మోయడానికి తిరస్కరించారు. చివరి వరకూ బ్రాహ్మణ సాంప్రదాయాలు తనను కాపాడుతాయనే కలలుకన్న సహస్రామశాస్త్రికి అవి కలలుగానే మిగిలిపోయాయి.
ఒక్కో నిమిషం గడుస్తూవుంది. శవం అలాగే వుంది. శంకరశాస్త్రి తీవ్రమైన సందిగ్ధంలో పడి నలిగిపోతున్న తరుణంలో... ఆ శవాన్ని మోసుకు వెళ్ళడానికి హఠాత్తుగా ఊళ్ళో వాళ్ళు కొందరు ముందుకు వచ్చారు. వాళ్ళలో ఒక వ్యక్తి మహమ్మదీయుడు. ఒకరు క్రైస్తవుడు. మరొకరు బట్టలుతికే వ్యక్తి. వాళ్ళు సహస్రామశాస్త్రిలా మనిషిలోని కులాన్ని చూడలేదు. మనిషినే చూశారు.
దిక్కట్ర పార్వతి
దిక్కట్ర పార్వతి 1973వ సంవత్సరానికిగాను తమిళ భాషలో ఉత్తమ ప్రాంతీయ చిత్రంగా 21వ జాతీయ చలనచిత్ర పురస్కారాలలో ఎంపికైన సినిమా.రాజాజీ తమిళంలో వ్రాసిన దిక్కట్ర పార్వతి అనే ఒక చిన్నకథ ఆధారంగా ఈ సినిమా నిర్మించబడింది.
ఒక పల్లెటూళ్ళో కురుప్పన్ చిన్న వ్యవసాయదారుడు. తని భార్య పార్వతి. వాళ్ళిద్దరిదీ అనుకూలవంతమైన దాంపత్యం. వాళ్ళకూ అందరిలాగే పేదరికం ప్రధాన సమస్యే అయినా, ముందు ముందు మంచి రోజులు వస్తాయనీ, కష్టాలను అధిగమిస్తే బంగారు భవిష్యత్తు తమదే అవుతుందనీ కలలు కంటూ వుంటారు.
వాళ్ళు మంచివాళ్ళు కాబట్టి వూళ్ళో వాళ్ళకు కూడా ఆ దంపతులంటే మంచి అభిప్రాయమే వుంది. ఇబ్బందుల్లో ఆదుకోవడానికి చుట్టు పక్కల వాళ్ళు కూడా వెనుకాడే వారు కాదు.
కురుప్పన్ ఆ వూళ్ళోని ఖాదర్‌ఖాన్ దగ్గర కొంత డబ్బు అప్పుగా తీసుకుని రెండెడ్లు, బండి కొని ఆ వూరి సరుకులను పొరుగూరికి రవాణా చేయడం, తద్వారా డబ్బు సంపాయించడం ప్రారంభించాడు.
ఒకరోజు పొరుగూరు నుండి తిరిగి వస్తూవుంటే కరుప్పన్ తన మిత్రుడి బలవంతం కొద్దీ మొదటిసారిగా కల్లు ఎలా వుంటుందో రుచి చూశాడు. ఆ రోజు భార్యముందు పెద్ద తప్పు చేసిన వాడిలాగే ప్రవర్తించాడు.
రెండవరోజు వద్దనుకుంటూనే మళ్ళా త్రాగాడు. క్రమక్రమంగా అతని బండి కల్లు దుకాణం దగ్గరకు వచ్చేసరికి ఆగిపోసాగింది. అలా చూస్తూండగానే పార్వతి కట్టుకున్న ఆశాసౌధాలు కూలిపోసాగాయి. చివరికి తమకున్న ఒకే ఒక బిడ్డ జబ్బుపడి, ప్రాణాపాయస్థితిలో వుంటే సమయానికి స్వయంగా మందు తీసుకొచ్చి అందజేయలేనంత మత్తులో పడిపోయాడు కురుప్పన్.
బిడ్డను, సంఘంలో పరపతినీ పోగొట్టుకున్న పార్వతి జీవితం దుర్భరమైంది. మరోప్రక్క అప్పులిచ్చినవాళ్ళ ఒత్తిడి ఎక్కువైంది. ఇల్లు గడవడానికి ఆమె కూలిపని కూడా చేయవలసి వచ్చింది.
అవకాశాలు లభిస్తే పేదవాళ్ళ దీనస్థితిని తమ వినోదానికి ఎరగా వాడుకునే ధనికులు ప్రతిచోటా వుంటారు. ఎప్పుడో పార్వతి మీద కన్ను వేసిన ఖాదర్‌ఖాన్ కొడుకు ఇస్మాయిల్ సమయం కోసం ఎదురు చూస్తూ ఒక రోజు, భర్త లేనప్పుడు ఆమె ఇంట్లోకి ప్రవేశించాడు. తాగుబోతుగా మారి తనను హింసిస్తున్న భర్త, దుర్భర దారిద్ర్యం, చీకటి మయమైన భవిష్యత్తు ఆమెను నిస్సహాయురాలిగా చేశాయి. అప్పుడే వచ్చిన కురుప్పన్ ఆ దృశ్యాన్ని చూసి, ఆగ్రహావేశంతో ఇస్మాయిల్‌ను కత్తితో పొడిచి చంపడానికి ప్రయత్నించాడు.
ఫలితంగా పార్వతి న్యాయస్థానంలో కూడా నిలబడవలసి వస్తుంది. న్యాయస్థానాలు ఎప్పుడూ బాహ్యదృష్టితోనే విచారణ జరుపుతాయి కానీ ఇటువంటి పార్వతుల జీవితాలు ఎందుకిలా నాశనమవుతున్నాయి, వాళ్ళ గమ్యం ఏమిటి?, వాళ్ళకెలా న్యాయం జరగాలి? అని విచారించలేవు. భర్తకు జైలు శిక్షపడడం, తనను కుటుంబ సభ్యులెవ్వరూ ఆదరించకపోవడంతో ఈ విశాల విశ్వంలో దిక్కులేని పార్వతి తన స్థానాన్ని అన్వేషిస్తూ బయలుదేరుతుంది. చివరికి అంతు తెలియని ఆమె జీవిత గమ్యానికి అంతమే కనిపిస్తుంది.
సాంఘిక జీవితంలో మద్యపానం సృష్టించే తీవ్రమైన పరిణామాలను ప్రతిబింబించే ఈ సినిమాను నవతరంగ్ బ్యానర్‌పై ఎం.లక్ష్మీకాంతరెడ్డి, హెచ్.వి.సంజీవరెడ్డి నిర్మించినారు. ఈ చిత్రానికి ఫిలిం ఫైనాన్స్ కార్పొరేషన్ ఋణ సహాయం లభించింది. ఈ చిత్రాన్ని రాజాజీ జన్మించిన హోసూరు సమీపంలోని దొరపల్లి అగ్రహారంలో రాజాజీ కథలో ఉద్దేశించిన ప్రదేశాలలోనే 18 రోజులలో షూటింగ్ జరిపారు.
నా ఆటోగ్రాఫ్
నా ఆటోగ్రాఫ్ 2004 లో ఎస్. గోపాల రెడ్డి దర్శకత్వంలో విడుదలైన చిత్రం. ఇది ఓ తమిళ చిత్రానికి పునర్నిర్మాణం. ఇందులో రవితేజ, భూమిక, గోపిక ప్రధాన పాత్రల్లో నటించారు.
కథానాయకుడు శీను (రవితేజ) తన పెళ్ళిపత్రికలు తీసుకుని హైదరాబాదు నుంచి కాకినాడకు బయలుదేరుతూ తన గురించి చెప్పడంతో కథ మొదలవుతుంది. శీను ఒక పోస్టు మాస్టరు (పరుచూరి వెంకటేశ్వరరావు) అబ్బాయి. బడికి వెళ్ళే సమయంలో విమల అనే అమ్మాయిని ఆరాధిస్తాడు. పదో తరగతి పూర్తి కాగానే విమల తండ్రి ఆమెకు పెళ్ళి చేసేస్తాడు. శీను డిగ్రీ చదువుకు వచ్చేసరికి తండ్రికి కేరళకు బదిలీ అవుతుంది. అక్కడ లతిక (గోపిక) అనే అమ్మాయి ప్రేమలో పడతాడు.
కాట ఆమ్రపాలి
కాట ఆమ్రపాలి తెలంగాణ కేడర్ కు చెందిన 2010 బ్యాచ్ ఇండియన్ అడ్మినిస్ట్రేటివ్ సర్వీస్ ఆఫీసర్. ఆమె "యువ డైనమిక్ ఆఫీసర్"గా పేరుగాంచింది. ఆమె వరంగల్ అర్బన్ జిల్లా కలెక్టర్ గా నియమించబడిన తొలి మహిళ IAS అధికారి.
ఆమ్రపాలి 1982, నవంబరు 4న ఆంధ్రప్రదేశ్ లోని విశాఖపట్నంలో కాట వెంకట్ రెడ్డి, పద్మావతి దంపతులకు జన్మించింది. ఆమె తండ్రి ఒక విశ్రాంత ప్రొఫెసర్. ఆయన ఆంధ్ర విశ్వవిద్యాలయంలో ఆర్థిక శాస్త్ర బోధకుడిగా పనిచేశారు. ఆమె పాటశాల విద్యాభ్యాసమంతా విశాఖపట్నంలోని సాయి సత్య మందిర్ స్కూల్ లో జరిగింది. తర్వాత ఆమె చెన్నైలోని "ఐఐటి మద్రాస్" నుండి ఇంజనీరింగ్ లో పట్టభద్రురాలైంది. "IIM” బెంగుళూరు నుండి మాస్టర్స్ ఇన్ బిజినెస్ అడ్మినిస్ట్రేషన్ లో పట్టభద్రురాలైంది. యూనియన్ పబ్లిక్ సర్వీస్ కమిషన్ పరీక్షలో ఆల్ ఇండియా 39 వ ర్యాంక్ ను సాధించి, ఐఏఎస్ కు ఎంపికైన అతి పిన్నవయస్కుల్లో ఒకరు ఆమె.
ముస్సోరిలోని లాల్ బహదూర్ శాస్త్రి నేషనల్ అకాడమీ ఆఫ్ అడ్మినిస్ట్రేషన్ లో పరిపాలనా శిక్షణను పూర్తి చేసిన తరువాత ఆమె తన పరిశీలనలో శిక్షణ పొందింది. ఆ తర్వాత ఆమె ముందుగా వికారాబాద్ సబ్‌కలెక్టర్‌గా పనిచేసి, ఆ తరువాత స్త్రీ, శిశు సంక్షేమ శాఖ హైదరాబాద్‌లో పనిచేశారు. 2015 జనవరి నుంచి ఆమె రంగారెడ్డి జిల్లా జాయింట్ కలెక్టర్‌గా వ్యవహరించారు. ఆ తర్వాత 2016లో తెలంగాణలో కొత్త జిల్లాల ఏర్పాటుతో ఆమెకు పదోన్నతి కల్పిస్తూ వరంగల్ అర్బన్ కలెక్టర్‌గా ప్రభుత్వం నియమించింది.
ఎదిరె చెన్నకేశవులు
ఎదిరె చెన్నకేశవులు కవి, జర్నలిస్ట్, రచయిత మరియు సాహితీవేత్త. తెలంగాణ తొలితరం కథరచయిత.
చెన్నకేశవులు 1918, ఆగష్టు 15 న నారాయణ, బాలకృష్ణమ్మ దంపతులకు మహబూబ్ నగర్ లో జన్మిచారు. ప్రాధమిక విద్య మహబూబ్ నగర్ లోనే జరిగింది.
విద్యార్ధి దశలోని ఆంధ్ర బాల సంఘాన్ని స్థాపించారు. జర్నలిస్ట్ గా గోల్కొండ పత్రికకు వెన్నుదన్నుగా ఉన్నారు. "నేత" అనే వార పత్రికకు సంపాదకుడిగా ఉన్నారు. ప్రసిద్ది గాంచిన హిందీ పత్రిక "మిలాప్" కు ప్రతినిధిగా ఉన్నారు. "సహకార సహజీవనం" సంపుటిని ప్రారంభించారు. "అభ్యుదయ రచయిత" అనే కథ సంపుటి సుజాత పత్రికలో 1950లో ప్రచురితం అయింది. ఇతను తొమ్మిది కథలు వ్రాసారు. రాష్ట్ర గ్రంధాలయ సంఘానికి సహా వ్యవస్థాపకుడిగా ఉండేవారు. చేనేత ఉద్యమకారుడు. హైదరాబాద్ కేంద్ర చేనేత సహకార సంఘానికి సహా వ్యవస్థాపకులుగా ఉన్నారు.
ఎస్.కె. ఆంజనేయులు
ఎస్.కె. ఆంజనేయులు (ఏప్రిల్ 8, 1925 - సెప్టెంబరు 11, 2005) ప్రముఖ రంగస్థల నటుడు, రచయిత, దర్శకుడు.
ఆంజనేయులు 1925, ఏప్రిల్ 8న జన్మించాడు. 1945లో నిజాం స్టేట్ రైల్వేలో ఉద్యోగంలో చేరాడు.
సాంఘిక, చారిత్రక, పౌరాణిక నాటకాలలో నటించి, దర్శకత్వం చేపట్టిన ఆంజనేయులు, 1962లో సారంగధర నాటకానికి దర్శకత్వం వహించి అనేకసార్లు ప్రదర్శింపజేశాడు. 1987లో ఆంధ్రజ్యోతి నిర్వహించిన నాటిక రచనా పోటీలలో రాధికా స్వాంతం నాటికకు ప్రథమ బహుమతి, విశాఖ సాహితీ సేవా సమితి ట్రస్ట్ నిర్వహించిన నాటక రచనల పోటీలలో స్మృతి ప్రతీక నాటికకు తృతీయ బహుమతి అందుకున్నాడు. 1952లో లక్ష్మీపతి సహకారంతో హైదరాబాద్ లో విశ్రుతీ నాట్యమండలిని స్థాపించి అనేక నాటకాల్ని ప్రదర్శించాడు. 1955 నుంచి వందకుపైగా నాటక పరిషత్తులకు న్యాయనిర్ణేతగా వ్యవహరించాడు.
2005, సెప్టెంబర్ 11 న హైదరాబాద్ మరణించాడు.
బర్గర్ కింగ్
బర్గర్ కింగ్ అనేది ఒక అంతర్జాతీయ ఆహార సంస్థ. దీనిని 1954 లో అమెరికాలోని ఫ్లోరిడా రాష్ట్రం, మయామి లో ప్రారంభించారు.
కింగ్ యొక్క అభిమాన ప్రత్యేకతలలో బర్గర్ యొక్క మొత్తం ప్రపంచం ఒకటి హాంబర్గర్ "వూపర్" అని పిలువబడుతుంది.
బర్గర్ కింగ్ ఆస్ట్రేలియా లో వారి పనిని విస్తరించాలని నిర్ణయించినప్పుడు, వారి వ్యాపారాన్ని చిన్న చిన్న పట్టణ ఆహార దుకాణం యొక్క రన్నర్ ట్రేడ్ మార్క్ చేసినట్లు తెలుసుకున్నారు. వాస్తవానికి, పెర్త్ లో స్థాపించబడిన బర్గర్ కింగ్ కోపోరేషన్ యొక్క మొదటి ఆస్ట్రేలియన్ ఫ్రాంఛైజ్, "Matelaina Jack" అని పేరు పెట్టబడింది, పేరు మార్చబడింది మరియు ఫ్రాంచైజ్ జాక్ కౌయిన్. జాక్ ప్రస్తుత బర్గర్లు వర్గం అలాగే ఒక ఆస్ట్రేలియన్ నిపుణుడు, బర్గర్ ఆస్సీ విక్రయించటం నిర్ధారించుకోండి. ఈ బర్గర్ ఆస్ట్రేలియన్ అభిమాన చేప మరియు రుద్దడం రుచి ఆధారంగా, గుడ్లు, బేకన్, ఉల్లిపాయలు మరియు బీట్రూటు మరియు మాంసం, సాస్ మరియు టమోటాతో కలిపి ఉంటుంది.
బరాక్ 8
బరాక్ 8 (హీబ్రూలో మెరుపు అని అర్థం) భారత దేశాల సంయుక్త క్షిపణి. ఇది సుదూర లేదా మధ్యమ శ్రేణి భూమి నుండి గాల్లోకి పేల్చే క్షిపణి రకానికి చెందినది. దీన్ని విమానాలు, హెలికాప్టర్లు, నౌకా విధ్వంసక క్షిపణులు, మానవరహిత విమానాలు, బాలిస్టిక్ క్షిపణులను,క్రూయిజ్ క్షిపణులను, యుద్ధవిమానాలనూ ఎదుర్కొనేలా తయారుచేసారు. ఈ క్షిపణి యొక్క భూస్థిత, సాగర స్థిత కూర్పులు రెండూ కూడా ఉనికిలో ఉన్నాయి.
బరాక్ 8 ని ఇజ్రాయిల్ ఏరోస్పేస్ ఇండస్ట్రీస్, భారత రక్షణ పరిశోధన అభివృద్ధి సంస్థలు, ఇజ్రాయిల్ ఆయుధాలు సాంకేతిక వ్యవస్థల నిర్వహణ సంస్థ, ఎల్టా సిస్టమ్స్, రఫేల్, మరికొన్ని ఇతర కంపెనీలు కలిసి సంయుక్తంగా తయారు చేసాయి. భారత్ డైనమిక్స్ లిమిటెడ్ సంస్థ ఈ క్షిపణులను తయారు చేస్తుంది.
బరాక్ 8, బరాక్ 1 పై ఆధారపడి మెరుగైన సీకరుతో తయారు చేసిన క్షిపణి. దీని పరిధిని పెంచి సుమారుగా మధ్య పరిధి నౌకా వ్యవస్థలైన RIM-162 ESSM లేదా SM-2 స్టాండర్డ్ కు దగ్గరగా ఉంటుంది. 2009 జూలై 30 న ఇజ్రాయిల్ బరాక్ 2 క్షిపణిని జయప్రదంగా పరీక్షించింది. దీని రాడారు వ్యవస్థ 360 డిగ్రీల చూపు కలిగి, దాడికి వచ్చే శత్రు క్షిపణులను నౌకకు అతి దగ్గరలో - 500 మీటర్ల దూరంలో- కూల్చగలదు. ఒక్కో బరాక్ వ్యవస్థ (క్షిపణి కంటెయినరు, రాడారు, కంప్యూటర్లు, స్థాపన) సుమారు $2.4 కోట్లు ఉంటుంది. 2009 నవంబరులో ఉన్నతీకరించిన బరాక్ 8 ఆకాశ రక్షక వ్యవస్థను సరఫరా చేసేందుకు ఇజ్రాయిల్ భారత్‌తో $1100 కోట్లకు ఒక ఒప్పందం కుదుర్చుకుంది. 2017 మేలో భారత నౌకాదళం లోని నాలుగు నౌకల కోసం $63 కోట్ల ఆర్డరు వేసింది.
బరాక్ 8 4.5 మీ. పొడవు, 0.225 మీ. వ్యాసం కలిగి  at missile body, and 0.54 meters at the booster stage, రెక్కల వెడల్పు 0.94 మీ. కలిగి 275 కిలోల బరువు కలిగి ఉంటుంది. ఈ బరువులో 60 కిలోల వార్‌హెడ్ కూడా చేర్చి ఉంటుంది. ఈ వార్‌హెడ్ సమీపంలోకి రాగానే పేలుతుంది. క్షిపణి గరిష్ఠ వేగం మ్యాక్ 2,  గరిష్ఠ పరిధి 70 కి.మీ., పరిధిని తరువాతి కాలంలో 100 కి.మీ కు పెంచారు. బరాక్ 8 లో డ్యుయల్ పల్స్ రాకెట్ మోటారు, థ్రస్ట్ వెక్టర్ కంట్రోలు ఉన్నాయి. లక్ష్యాన్ని ఛేదించే లోపు అధిక స్థాయిలో విన్యాసాలు చెయ్యగలదు. అంత్య దశలో రెండవ మోటారు జ్వలిస్తుంది. ఈ దశలో యాక్టివ్ రాడార్ సీకరు చేతనమై, శత్రు లక్ష్యంపై గురిపెడుతుంది. ఆధునిక ఆకాశ రక్షణ వ్యవస్థతో చేర్చినపుడు, బరాక్ 8 ఏకకాలంలో బహుళ లక్ష్యాలకు గురిపెట్టగలదు.
ఇజ్రాయిల్ ఏరోస్పేస్ ఇండస్ట్రీస్ బరాక్ 8 "ఉన్నతమైన సుదూర పరిధి గల క్షిపణి రక్షక, ఆకాశ రక్షక వ్యవస్థ" అని వివరిస్తూ దానికి కింది ప్రధాన విశేషాలున్నాయని తెలిపింది:
ఎమ్‌ఆర్ శామ్‌, ఈ క్షిపణి యొక్క భూస్థిత రూపం. దీనిలో కమాండ్ కంట్రోల్ వ్యవస్థ, ట్రాకింగ్ రాడార్, క్షిపణి, మొబైల్ లాంచర్ వ్యవస్థలు ఉంటాయి. ఒక్కో లాంచరులో 8 క్షిపణులుంటాయి. వీటిని క్యానిస్టరు కాన్ఫిగరేషనులో ప్రయోగిస్తారు. ఈ వ్యవస్థలో అడ్వాన్స్డ్ రేడియో ఫ్రీక్వెన్సీ సీకర్ కూడా ఉంటుంది.
భారత సైన్యం ₹17,000 కోట్లతో ఐదు రెజిమెంట్లకు ఆర్డరు వేసింది. దీనిలో 40 లాంచర్లు, 200 క్షిపణులూ ఉంటాయి. వీటిని 2023 నాటికి మోహరిస్తారు.
బరాక్ 8 యొక్క ER (ఎక్స్టెండెడ్ రేంజి) రూపం అభివృద్ధిలో ఉందని తెలిసింది. దీని పరిధి 150 కి.మీ. వరకు పెంచుతారు. లాంచి సమయంలో ఉండే క్షిపణి పొడవును 4.5 మీ. నుండి 6 మీ. కు పెంచుతారు. బూస్టరును విసర్జించాక ఉండే పొడవు మౌలిక బరాక్-8 కంటే కొద్దిగా చిన్నదిగా ఉంటుంది. క్షిపణి వ్యాసము, రెక్కల పరిమాణం మాత్రం మారవు.
ఈ క్షిపణిని భారత నౌకాదళపు విశాఖపట్నం తరగతి విధ్వంసక నౌకలపై మోహరిస్తారుబరాక్ 8 ని ఇజ్రాయిల్ నేవీ తమ సార్ 5 కార్వెట్‌లలో మోహరించింది.. భారత నౌకాదళం తమ కోల్‌కతా తరగతి డిస్ట్రాయర్లలో ఈ క్షిపణిని మోహరించింది.
వాస్తవ క్షేత్రస్థితి రేఖ
సియాచెన్ హిమానీనదం ప్రాంతంలో భారత పాకిస్తాన్ దళాల ప్రస్తుత స్థానాలను వేరుచేసే రేఖను వాస్తవ క్షేత్రస్థితి రేఖ - యాక్చువల్ గ్రౌండ్ పొజిషన్ లైన్ (AGPL) అంటారు. ఈ రేఖ నియంత్రణ రేఖ యొక్క ఉత్తర కొన నుండి మొదలై "ఇందిరా కోల్" వరకూ ఉంటుంది. ఈ రేఖ సుమారు 110 కి.మీ. పొడవు ఉంటుంది.
ఈ రేఖ సాల్టోరో శిఖరం మీదుగా వెళ్తుంది. ఈ ప్రాంతం 7000 మీ. ఎత్తున్న శిఖరాలతో కూడిన పర్వత ప్రాంత పీఠభూమి. భారత సైన్యం ఈ శిఖరాల మీద ఉండి పాకిస్తాను సైన్యం సాల్టోరో శ్రేణి శిఖరాలను ఎక్కకుండా నిరోధిస్తుంది. ఈ రేఖ ప్రస్తుతం కింది మార్గాన్ని అనుసరించి ఉంటుంది:
ఇందిరా కోల్ - సియా లా కనుమ - సాల్టోరో కాంగ్రి 1 - బిలాఫోల్డ్ లా కనుమ - కె12 - గ్యోంగ్ లా కనుమ - NJ9842
పలమనేరు బాలాజీ
పలమనేరు బాలాజీ చిత్తూరు జిల్లాకు చెందిన రచయిత. చిత్తూరు జిల్లా రచయితల సమాఖ్యకు కన్వీనరుగా వ్యవహరించాడు. ఈయన కవితలు ద్రవిడ విశ్వవిద్యాలయం ద్వారా పలు భాషల్లోకి అనువాదమయ్యాయి. కథ, కవిత, నవల, విమర్శ రంగాల్లో చేసిన సేవకు గాను కేంద్ర సాహిత్య అకాడెమీ ఆయనను శాంతి నికేతన్ సందర్శనకు ఆహ్వానించారు. అనేక విశ్వవిద్యాలయాల్లో ఆయన రచనలపై పరిశోధనలు సాగుతున్నాయి. తెలుగు భాషా ప్రతినిథిగా ఆయన పలు అంతర్జాతీయ సమావేశాల్లో పాల్గొన్నాడు.
నేనే రాజు నేనే మంత్రి
నేనే రాజు నేనే మంత్రి 2017లో విడుదలైన ఒక తెలుగు సినిమా.
జోగేంద్ర(రానా దగ్గుబాటి)కి తన ఇల్లాలు రాధ(కాజల్ అగర్వాల్) అంటే ఎంతో ఇష్టం. సొంత వూరిలో వడ్డీ వ్యాపారం చేసుకొనే జోగేంద్రకు తన భార్యే ప్రాణం, తానే లోకం. జోగేంద్రతో పెళ్లైన మూడేళ్ల తరువాత రాధ గర్భవతి అవుతుంది. కానీ వారి ఆనందం ఎంతో సేపు నిలబడదు. ఊరి సర్పంచ్ (ప్రదీప్ రావత్) భార్యతో జరిగిన గొడవలో రాధకు గర్భస్రావం జరుగుతుంది. సర్పంచ్ మీద పగ తీర్చుకోవాలని భావించిన జోగేంద్ర అదే సర్పంచ్ కు పోటీగా ఎన్నికల్లో నిలబడి గెలుస్తాడు. అలాగే ఒకానొక సందర్భంలో తన భార్య గురించి చెడ్డగా మాట్లాడిన ఎమ్మెల్యేను చంపి, మళ్ళీ అదే పదవికి పోటీ చేసి తానే ఎమ్మెల్యే అవుతాడు. ఆ తర్వాత ఒక రాష్ట్ర మంత్రి బలం ముందు ఎమ్మెల్యే బలం చాలటం లేదన్న ఆగ్రహంతో తానే మంత్రి కావాలని నిర్ణయించుకుంటాడు. ఆ తర్వాత ఇంకా పై పదవి పొందాలన్న ఆలోచిస్తున్న సందర్భంలో, ఎలాగైన ముఖ్యమంత్రి కావాలన్న ఆశ జోగేంద్రకు కలుగుతుంది. ఈ పరుగులో అసలు తాను ఇదంతా ఎందుకు మొదలుపెట్టాడో మర్చిపోతాడు. రాధ ప్రేమను పక్కన పెట్టి ఎలాగైన సీఎం అవ్వటమే లక్ష్యంగా అక్రమాలు చేస్తుంటాడు. అందుకు ఒక టీవి రిపోర్టర్ సహాయం కూడా తీసుకుంటాడు. అయితే రాధ చనిపోవటంతో జోగేంద్రలో పశ్చాత్తాపం కలిగి, ప్రజల మనసు దోచుకొనే ప్రజా ప్రతినిధిగా మారాలనుకుంటాడు. ఇండిపెండెంట్ గా పోటీ చేసి, తన అనుయాయులను కూడా ప్రతీ నియోజకవర్గంలో పోటీకి నిలిపి ఆఖరికి గెలిచి ప్రభుత్వాన్ని నెలకొల్పే స్థాయికి చేరతాడు. అయితే ఆఖరికి ఎమ్మెల్యేలలో అనేకమంది డబ్బుకి అమ్ముడైపోయి, వేరే ప్రభుత్వాన్ని ఏర్పాటు చేసుకొనే దశలో ఉండగా, వారినందరినీ హతమార్చి అరెస్టు అవుతాడు జోగేంద్ర. కోర్టు జోగేంద్రకు ఉరిశిక్ష విధిస్తుంది. అయితే ఆఖరికి ప్రజలందరూ ఏకమై న్యాయస్థానం మీద ఒత్తిడి తీసుకురావడంతో ప్రభుత్వం శిక్షను నిలిపివేసి, పునః సమీక్ష కోసం కమిటీ వేస్తుంది. కాని జోగేంద్ర ఓటు హక్కు అంటే ఎవరికి పెడితే వారికి వేసే హక్కు కాదని, అది నిజాయతీతో కూడుకున్న ఒక నైతిక బాధ్యత అని చెప్పి తానే అందరి సమక్షంలో ఉరి వేసుకోవడంతో కథ ముగుస్తుంది.
బంగారు పాదం
బంగారు పాదం 2015లో విడుదలైన ఒక తెలుగు చలనచిత్రం.
దయా (దయా కొడవటిగంటి) ఒక వికలాంగుడు. హత్యా నేరం మీద జైలుకెళ్ళిన అతను, చాలా సంవత్సరాల తర్వాత మళ్ళీ తన ఇంటికి వస్తాడు. కానీ తన కుటుంబం ఎక్కడుందో తెలియకపోవడంతో ఒంటరి జీవితం గడుపుతూ, మరో ఊరికి చేరుకుంటాడు. కొన్నాళ్ళు ఒకరిద్దరు మహిళలతో సావాసం చేసి, వారు కూడా తనని వదిలి వెళ్లిపోవడంతో రైతుకూలిగా మారతాడు. ఆ తర్వాత ఒక గెస్ట్ హౌస్ దగ్గర వాచ్ మాన్ గా పనిలో కుదురుతాడు. అక్కడే దయా దగ్గర బంగారు పాదం ఉందన్న విషయం కొందరికి తెలుస్తుంది. దానిని ఎలాగైనా కాజేయాలనుకుంటారు. తన బంగారు పాదాన్ని కాపాడుకొనే క్రమంలో దయా చనిపోతాడు. .